title: UNFPA

text: UNFPA:n työ seksuaali- ja lisääntymisterveyden alalla kattaa seuraavat osa-alueet:


title: UNFPA

text: Äitiyskuolleisuuden alentaminen ja äitiysterveyden edistäminen ovat avainasemassa UNFPA:n toiminnassa. Arvioiden mukaan noin 830 naista maailmassa kuolee päivittäin raskauden tai synnytyksen komplikaatioihin. Lisäksi raskauden ja synnytyksen aikana vammautuneiden naisten määrä on yli kaksikymmenkertainen tähän lukuun verrattuna. Yhteensä raskautta tai synnytystä seuraaviin komplikaatioihin kuolee maailmassa vuosittain yli 300 000 naista , joista 99 prosenttia kehitysmaissa. Pääsyitä äitiyskuolemiin ovat muun muassa runsas verenvuoto synnytyksen jälkeen, infektiot ja vaaralliset abortit. Lisäksi äitinsä synnytyksessä menettäneet pikkulapset ovat muita suuremmassa vaarassa menehtyä kahden ensimmäisen elinvuotensa aikana.


title: UNFPA

text: UNFPA edistää vapaaehtoista perhesuunnittelua ja ehkäisyvälineiden saatavuutta ei-toivottujen raskauksien ehkäisemiseksi sekä tukee abortista aiheutuvien komplikaatioiden ehkäisyä ja hoitoa. Niissä maissa, joissa abortti on laillinen, tulisi valtioiden UNFPA:n mukaan taata, että se on turvallinen ja saavutettavissa.


title: UNFPA

text: UNFPA tukee myös kätilöiden koulutusta kehitysmaissa, sillä kätilöiden koulutuksen todettu vähentäneen äitiyskuolemia merkittävästi.


title: UNFPA

text: UNFPA työskentelee hiv-tartuntojen leviämistä vastaan edistämällä sukupuolten välistä tasa-arvoa ja pyrkimällä varmistamaan, että seksuaali- ja lisääntymisterveyspalvelut ovat universaalisti kaikkien saatavilla. UNFPA tukee YK:n hiv/aids -ohjelman (UNAIDS) toimintaa ja työskentelee erityisesti nuorten, naisten, pakolaisten ja marginalisoituneiden ryhmien hiv-tartuntojen ehkäisemiseksi. UNFPA pyrkii myös edistämään tehokkaiden ja asianmukaisten hoitomenetelmien tarjoamista jo tartunnan saaneille.


title: UNFPA

text: UNFPA:n toiminta sukupuolten välisen tasa-arvon edistämiseksi perustuu ihmisoikeuksiin. Naisten kohdalla oikeusperustaisuus tarkoittaa oikeutta päättää itse omasta vartalostaan ja seksuaalisuudestaan sekä elää ilman pelkoa seksuaalisesta ahdistelusta tai pakottamisesta. Kokemusten mukaan sukupuolten välisen tasa-arvon edistäminen edistää myös yleistä kehitystä, sillä se lisää koko yhteisön terveyttä ja hyvinvointia.


title: UNFPA

text: UNFPA pyrkii edistämään sukupuolten välistä tasa-arvoa ja naisten oikeuksia kitkemällä naisiin kohdistuvaa väkivaltaa maailmasta. Arvioiden mukaan jopa kolmasosa maailman naisista on joutunut pahoinpitelyn, seksuaalisen väkivallan tai hyväksikäytön uhriksi.


title: UNFPA

text: Naisiin kohdistuva väkivalta on merkki sukupuolten välisestä eriarvoisuudesta. Väkivalta myös asettaa uhriensa terveyden, omanarvontunnon, turvallisuuden ja itsemääräämisoikeuden uhatuksi.


title: UNFPA

text: UNFPA pyrkii toiminnallaan edesauttamaan vahingollisten käytäntöjen, kuten tyttöjen sukuelinten silpomisen (ts. ympärileikkauksen) lopettamista. Tyttöjen sukuelinten silpominen on joissakin kulttuureissa ylläpidetty riskialtis toimenpide, joka vaarantaa tyttöjen ja naisten terveyden. Toimenpiteessä tytön tai naisen ulkoiset sukuelimet poistetaan joko osittain tai kokonaan ja joissakin tapauksissa jäljelle jääneet osat ommellaan yhteen siten, että naisen vaginaan jätetään vain pieni aukko virtsan ja kuukautisveren poistumista varten. Tyttöjen sukuelinten silpominen on tapa, jonka tarkoituksena voi olla esimerkiksi naisen neitsyyden varmistaminen ennen avioitumista, uskollisuuden takaaminen avioliitossa, perheen kunnian ylläpitäminen sekä puhtauteen ja hygieniaan liittyvät uskomukset. Lääketieteellisiä syitä sukuelinten silpomiselle ei ole. Huolimatta kansainvälisen yhteisön ponnisteluista tyttöjen sukuelinten silpomisen lopettamiseksi, on tapa edelleen varsin yleinen monissa kehitysmaissa. Arvioiden mukaan 200 miljoonaa tyttöä ja naista maailmanlaajuisesti on joutunut käymään toimenpiteen läpi ja elää silpomisesta aiheutuneiden haittojen kanssa.


title: UNFPA

text: UNFPA työskentelee silpomisen lopettamiseksi rahoittamalla ja toteuttamalla erilaisia ohjelmia, joiden tavoitteena on lopettaa käytäntö. Lisäksi järjestö ajaa poliittisia ja lakimuutoksia sekä pyrkii vahvistamaan kansallisia kapasiteetteja käytännön lakkauttamiseksi. UNFPA tukee myös sukuelinten silpomisen kokeneiden tyttöjen ja naisten fyysistä ja psyykkistä jälkihoitoa.


title: UNFPA

text: Kriisitilanteissa raskaana olevat naiset ovat erityisen haavoittuvia, sillä kriisin sattuessa ei raskauden tueksi ole yleensä tarjolla tarvittavia äitiysterveyspalveluja, kuten neuvola- ja kätilöpalveluita. Kriisitilanteissa naiset ovat myös erityisen alttiita henkiselle paineelle, aliravitsemukselle, tartuntataudille ja seksuaaliselle väkivallalle, minkä vuoksi esimerkiksi hiv-tartunnat ovat varsin yleisiä. Kriisitilanteissa raskauden tai synnytyksen aikaiset kuolemat sekä naisiin kohdistuva seksuaalinen väkivalta ovat normaalia yleisempiä ja erityisesti nuoret tytöt ovat alttiita raiskauksille. UNFPA pyrkii takaamaan seksuaali- ja lisääntymisterveyden palveluiden saatavuuden myös kriisitilanteissa ja ehkäisemään naisiin kohdistuvaa seksuaalista väkivaltaa.


title: UNFPA

text: UNFPA toimii yhteistyössä hallitusten, muiden YK-järjestöjen, yhteisöjen, säätiöiden, kansalaisyhteiskunnan ja yksityissektorin kanssa seksuaali- ja lisääntymisterveyden ja -oikeuksien edistämiseksi maailmanlaajuisesti. UNFPA pyrkii tehokkaaseen, yhdenmukaiseen ja koordinoituun toimintaan muiden YK-järjestöjen kanssa ja näin omalta osaltaan tuomaan lisäarvoa käynnissä olevaan YK-reformiin ja koko järjestön toiminnan yhtenäistämiseen.


title: UNFPA

text: UNFPA työskentelee yli 150 maassa tai alueella. UNFPA:n päämaja sijaitsee New Yorkissa.


title: UNFPA

text: UNFPA:n jäsenmaat valitsevat järjestölle pääjohtajan neljän vuoden välein. Saman henkilön mahdollisuutta toimia pääjohtajana useita kausia peräkkäin ei ole rajoitettu. UNFPA:n pääjohtajat tähän asti:


title: UNFPA

text: UNFPA:n pohjoismainen toimisto Kööpenhaminassa toimii yhteydenpitokanavana UNFPA:n ja järjestön pohjoismaisten lahjoittajamaiden välillä. Toimisto osallistuu julkiseen keskusteluun sekä tiedottaa järjestön toiminnasta ja toimintaan liittyvistä keskeisistä kysymyksistä Pohjoismaissa. UNFPA:n pohjoismainen toimisto järjestää luentoja, yleisötapahtumia ja opintomatkoja sekä tiedottaa järjestön toiminnasta, ajankohtaisista teemoista sekä edistyksestä yhteistyössä laadittujen kehitystavoitteiden, kuten YK:n kestävän kehityksen tavoitteet, suhteen. UNFPA:n pohjoismainen toimisto tekee tiivistä yhteistyötä muiden alueella toimivien YK-järjestöjen sekä paikallisten kansalaisjärjestöjen kanssa.


title: UNFPA

text: UNFPA:n pohjoismaisen toimiston läheisiä yhteistyökumppaneita ovat:


title: Áron Szilágyi

text: Áron Szilágyi (s. 14. tammikuuta 1990 Budapest) on unkarilainen miekkailija. Hän kilpaili olympialaisissa ensimmäistä kertaa vuoden 2008 kisoissa Pekingissä. Siellä hän jäi säilän yksilökilpailussa 15. ja joukkuekilpailussa seitsemännelle sijalle. Vuoden 2012 kesäolympialaisissa Lontoossa Szilágyi voitti kultaa säilän yksilökilpailussa ja hänestä tuli nuorin miekkailun henkilökohtainen olympiavoittaja 116 vuoteen. Hän otti kultaa säilän yksilökilpailussa myös Rio de Janeiron olympialaisissa 2016.


title: Haldin (yritys)

text: Ab Haldin Oy oli vaasalainen vuodesta 1936 vuoteen 1978 toiminut yritys, joka rakensi linja-autojen koreja tuotenimellä Boxer. Nykyisin Oy Haldin Ab on pietarsaarelaisen bussiyhtiö Ab Haldin & Rose Oy:n tilausajoja tekevä sisar- tai tytäryhtiö.


title: Haldin (yritys)

text: Vuonna 1936 perustettu Ab Haldin Oy toi 1940-luvun lopulla Suomeen uuden autokorivalmistusmenetelmän, jonka oli kehittänyt Svenska Karosseri Verkstäderna Ab Ruotsin Katrineholmissa. Boxer-koriksi nimitetty rakenne muodostui kantavasta vanerikuoresta ja liimaamalla tehdystä kehikosta. Haldin otti Boxer-sanan käyttöön myös tuotemerkkinään.


title: Haldin (yritys)

text: Vuonna 1956 Ab Haldin Oy oli viidenneksi suurin suomalainen autokorivalmistaja 51 uuden korin ja kahdeksan täyskorjauksen tuotantomäärällä. Kahta vuosikymmentä myöhemmin 1975 Haldin oli yhä yksi merkittävimmistä korirakentajista 79 kappaleella.


title: Haldin (yritys)

text: Haldinin Boxer-korien tilaajia olivat muiden muassa Eero Lumiahon Liikenne, Suomen Turistiauto ja Savonlinja.


title: Adderly Fong

text: Adderly Fong Chun-Yu (, s. 2. maaliskuuta 1990 Vancouver, Kanada) on kanadalaissyntyinen hongkongilainen moottoriurheilija.


title: Adderly Fong

text: Fong aloitti kilpa-uransa vuonna 2006 Aasian Formula Renault Challenge -sarjassa vaihtelevalla menestyksellä. Vuonna 2007 Fong sijoittui Aasian Formula Renault V6 -sarjassa loppupisteissä kuudenneksi. Vuonna 2008 Fong kilpaili Saksan Formula 3 -sarjassa saavuttamatta pisteitä. Vuonna 2009 hän jatkoi sarjassa sijoittuen sarjan 16:ksi. Vuonna 2010 Fong ajoi Britannian Formula 3 -sarjassa sijoittuen parhaimmillaan kilpailussa neljänneksi. Samana vuonna hän kilpaili Superleague Formula -sarjassa. Vuonna 2011 Fong jatkoi Britannian F3 -sarjassa vaihtelevalla menestyksellä. Vuonna 2012 Fong kilpaili yksittäisiä kilpailuja Auto GP World Series, Indy Lights ja Aasian Porsche Carrera Cup -sarjoissa. Vuonna 2013 Fong kilpaili GP3-sarjassa Status Grand Prix -tallissa. Hän saavutti kaksi pistettä. Samana vuonna hän ajoi Audi R8 LMS Cup -sarjassa voittaen sarjan mestaruuden. Vuonna 2014 Fong jatkoi GP3-sarjassa vaihtaen Jenzer Motorsport -talliin saavuttamatta pisteitä. Vuonna 2015 Fong jatkoi jälleen GP3:ssa siirtyen Koiranen GP-talliin.


title: Heikki Wirtanen (toimittaja)

text: Heikki Wirtanen (s. 1947 Vaasa) oli suomalainen toimittaja.


title: Heikki Wirtanen (toimittaja)

text:
Hän kävi koulunsa Vaasassa. Valmistuttuaan Vaasan lyseosta ylioppilaaksi hän siirtyi opiskelemaan Tampereen yliopistoon.
Hän toimi vuosina 1980-85 Hankasalmen sanomien päätoimittajana. Hän toimi myös sanomalehti Keskisuomalaisen pakinoitsijana ja käytti nimimerkkiä Tuplawee.


title: Dustin Jeffrey

text: Dustin Jeffrey (s. 27. helmikuuta 1988 Sarnia, Ontario, Kanada) on kanadalainen jääkiekkoilija, pelipaikaltaan keskushyökkääjä tai vasen laitahyökkääjä. Hän edustaa NHL-seura Pittsburgh Penguinsin organisaatiota. Penguins varasi Jeffreyn 171. pelaajana .


title: Dustin Jeffrey

text: Jeffrey pelasi kauden 2004–2005 OHL:n Mississauga IceDogsissa ollen joukkueen sisäisen pistepörssin yhdeksäs 25 pisteellä. Seuraavan kauden hän aloitti samassa seurassa tehden 30 ottelussa 15 pistettä, mutta siirtyi kesken kauden saman sarjan Sault Ste. Marie Greyhoundsiin, jossa pelasi 39 ottelua ja teki 23 pistettä ollen joukkueen sisäisen pistepörssin kahdeksas. Jeffrey jatkoi seurassa myös kaudet 2006–2007 ja 2007–2008 voittaen joukkueen sisäisen pistepörssin kummallakin kaudella kerättyään 92 ja 97 pistettä. OHL:n pistepörssissä hän oli 15:s ja yhdeksäs.


title: Dustin Jeffrey

text: Jeffrey pelasi kauden 2007–2008 aikana myös 15 pudotuspeliottelua hänet vuonna 2007 NHL:ään varanneen Pittsburgh Penguinsin farmijoukkueessa AHL:n Wilkes-Barre/Scranton Penguinsissa. Kaudella 2008–2009 hän debytoi NHL:ssä 26. joulukuuta 2008 New Jersey Devilsiä vastaan. Ensimmäisen NHL-maalinsa Jeffrey teki 1. tammikuuta 2009 Boston Bruinsia vastaan. Suurimman osan kautta hän vietti kuitenkin Wilkes-Barre/Scrantonissa ollen joukkueen seitsemänneksi paras pistemies 37 pisteellä.


title: Dustin Jeffrey

text: Kaudella 2009–2010 Jeffrey pelasi vain yhden NHL-ottelun, mutta voitti farmissa 71 pisteellä joukkueen sisäisen pistepörssin ja sijoittui AHL:n pistepörssissä 13:nneksi. Kaudella 2010–2011 hän pelasi NHL:ssä 25 ottelua tehden 12 pistettä ja farmissa 40 ottelua tehden 45 pistettä, joilla sijoittui joukkueen sisäisen pistepörssin kolmanneksi. Kaudella 2011–2012 Jeffrey pelasi NHL:ssä 26 ottelua ja farmissa kaksi ottelua.


title: Dustin Jeffrey

text: Jeffrey pelasi NHL-kauden 2012–2013 alkua lykänneen työsulun aikana kroatialaisseura KHL Medveščak Zagrebissa Itävallan Erste Bank Eishockey Ligassa. Marraskuussa 2013 Jeffrey siirtyi kesken kauden 2013–2014 Dallas Starsiin, joka hankki hänet Pittsburgh Penguinsin siirrettyä hänet waivers-listalle. Jeffrey siirtyi vuoden sopimuksella Vancouver Canuksiin heinäkuussa 2014.


title: Tuulivoiman historia

text: Tuulivoimaa on käytetty ensin vesikulkuneuvojen purjeissa, myöhemmin tuulimyllyissä ja pumpuissa. Ensimmäinen sähköä tuottava tuuliturbiini tuli 1888.


title: Tuulivoiman historia

text: Tuulen hyödyntäminen rattaan pyörittämisessä vaatii huomattavasti monimutkaisempaa tekniikkaa, kuin esimerkiksi vesivoiman hyödyntäminen. Tuulen avulla on purjehdittu vuosituhansien ajan, mutta tuulimyllyjä ei arvelujen mukaan tunnettu antiikin Kreikassa tai roomalaisten tekniikassa. Ensimmäinen tunnettu kirjallinen viittaus tuulimyllyyn on vuodelta 644.


title: Tuulivoiman historia

text: Euroopassa tuulimyllyt yleistyivät 1100-luvulta lähtien. "Hollantilaiseksi" tuulimyllyksi kutsuttu tuulimylly kehitettiin 1500-luvulla. Aiemmissa tuulimyllyissä koko rakennusta käännettiin tuulen suuntaan, mutta uudessa versiossa vain myllyn yläosa seurasi tuulen suuntaan. 1800 -luvulla amerikassa kehitetty Halladay-pyörä oli pienisiipinen tuuliratas, joka toimi tehokkaammin pienillä tuulen nopeuksilla. Kevyessä tuulirattaassa oli myös tuuliviiri, joka ohjasi rattaan aina tuulen suuntaan.


title: Tuulivoiman historia

text: Tuulimyllyjä käytettiin viljan jauhatukseen, vedennostoon ja kasteluun ja pienteollisuuden voimanlähteenä ennen höyrykoneen yleistymistä. Ensimmäinen sähköä tuottavan tuulivoimalan rakensi Charles F. Brush Clevelandissa, Ohiossa vuonna 1888. Kyseessä oli myös ensimmäinen tuulivoimala, joka sisälsi vaihteiston (suhdeluku 50:1), jonka avulla generaattorin nopeus nostettiin 500 kierrokseen minuutissa. Voimalan teho oli 12 kW ja sähköä varastoitiin akkuihin .


title: Tuulivoiman historia

text: Vuonna 1891 tanskalainen Poul La Cour aloitti tuulivoiman aerodynamiikan tutkimisen Tanskan valtionrahoituksen turvin. Vuonna 1897 valmistui Askovin voimalaitoksen tuulimylly. Tuulimyllyn energia käytettiin vedyn ja hapen tuottamiseen vedestä. Voimala tuotti parhaimmillaan 1000 litraa vetyä tunnissa. Tuulitunnelikokeiden perusteella la Cour päätyi suurella nopeudella pyörivään malliin, jossa on vähän lapoja. Tämä malli on ollut pohjana myös uusimpien tuulimyllyjen suunnittelussa


title: Tuulivoiman historia

text: Euroopassa tuulivoimaloiden kehittely jatkui toisen maailmansodan jälkeen, kun fossiilisten polttoaineiden hinnat nousivat. Ensimmäisen maailmansodan loppuvaiheessa 25 kW:sten tuulivoimaloiden käyttö oli levinnyt kaikkialle Tanskaan. Tanskassa toimi jo 1960-luvulla 200 kW:n tehoinen tuulivoimala. Suomen ensimmäinen sähköverkkoon kytketty tuulivoimala otettiin käyttöön 1986.


title: Haldin & Rose

text: Ab Haldin & Rose Oy on Karl Arvid Haldinin (1900–1989) Pietarsaareen vuonna 1925 perustama linja-autoliikenneyritys ja matkatoimisto. Avoin yhtiö muutettiin osakeyhtiöksi 1928, ja yritys on nykyisin kolmannen sukupolven johtama. Se on maan vanhimpia ellei vanhin yhä toimiva maantieliikenteen yritys.


title: Haldin & Rose

text: Haldin & Rosen vuosiliikevaihto on nykyisin noin 3 miljoonaa euroa, ja yritys työllistää noin 35 henkilöä. Yritys kertoo kuljettavansa noin puoli miljoonaa matkustajaa ja ajavansa puolitoista miljoonaa kilometriä vuosittain 23 linja-autolla. Tilausajoliikenteen osuus liikevaihdosta on noin 20 prosenttia. Säännöllisiä linjoja Haldin & Rosella on Pietarsaaresta Vaasaan, Vöyrille. Seinäjoelle, Oravaisiin, Munsalaan, Uuteenkaarlepyyhyn, Jepualle, Kruunupyyhyn, Luotoon, Kokkolaan, Ouluun ja Turkuun.


title: Haldin & Rose

text: K. Arvid Haldin aloitti kesäkuussa 1924 ajaa bussilinjaa Pietarsaaren ja Vaasan välillä kahdesti viikossa, tiistaisin ja lauantaisin. Vuoteen 1939 mennessä Haldin & Rose oli kasvanut Suomen 16:nneksi suurimmaksi Linja-autoliiton jäsenyritykseksi, jonka kaluston muodostivat 20 autoa. Kahta vuosikymmentä myöhemmin vuonna 1959 sijoitus oli 19. ja autoja 31, ja vuonna 1972 Haldin & Rose oli sijalla 27 automäärällä 41.


title: Haldin & Rose

text: 1930-luvulla Haldin & Rose toi maahan autojen Svedlund-hiilikaasuttimia eli ”häkäpönttöjä” polttoainepulan voittamiseksi. Yritys on ollut mukana myös autokoulutoiminnassa ja autokaupassa.


title: O. J. Lukkala

text: Oskari Jalmari Lukkala (2. huhtikuuta 1890 Yläne – 2. tammikuuta 1959) oli suomalainen metsätieteilijä. Häntä pidetään suometsätieteen uranuurtajana Suomessa.


title: O. J. Lukkala

text: Lukkalan vanhemmat olivat maanviljelijä Kustaa Lukkala ja Eeva-Stina Uotila ja puoliso vuodesta 1919 Olga Maria Karstunen. Hän tuli yloppilaaksi Turun suomalaisesta klassillisesta lyseosta 1910, suoritti metsänhoitotutkinnon 1914, filosofian kandidaatin tutkinnon 1917 ja filosofian lisensiaatin tutkinnon 1921 ja väitteli filosofian tohtoriksi 1928. Toimittuaan eri tehtävissä suon kuivauksen piirissä Lukkalasta tuli Metsäntutkimuslaitoksen suontutkimuksen professori, ensin virkaa tekevänä 1928–1930 ja vuodesta 1930 vakinaisena. Tehtävää hän hoiti vuoteen 1958 ja oli laitoksen johtaja 1953–1955.


title: Työnhaku

text: Työnhaku tarkoittaa työpaikkojen etsimistä. Työnhakuun kuuluu esimerkiksi avoimien työpaikkojen hakeminen, tiedonhaku työnantajista ja työtehtävistä, työhakemuksen ja ansioluettelon lähettäminen yritykselle ja työhaastatteluun osallistuminen . Työnhaku voi olla seurausta esimerkiksi työttömyydestä tai halusta vaihtaa työpaikkaa.


title: Työnhaku

text: Työpaikkoja voi etsiä esimerkiksi sanoma- ja aikakauslehdistä, internetin työnhakuportaaleista, sosiaalisesta mediasta ja työ- ja elinkeinotoimiston kautta. Työpaikkasivut sosiaalisessa mediassa ovat vielä melko uusi asia, mutta ne yleistyvät nopeasti . Työpaikkailmoitukset eivät aina ole julkisia ja yritykset käyttävät joskus myös suorahakua uusien työntekijöiden etsimiseen.


title: Työnhaku

text: Työnhaku voi olla ns. aktiivista, jolloin työnhakija etsii säännöllisesti ja aktiivisesti avoimia työpaikkoja eri lähteistä. Tämän vastakohtana on passiivinen työnhaku, jolloin henkilö ei etsi aktiivisesti uutta työpaikkaa, mutta on avoin vaihtamaan työpaikkaa, jos sopiva tilaisuus siihen aukeaa. Työssäolevista ammattilaisista passiivisten kandidaattien osuus on tutkimusten mukaan jopa lähes 60%, kun aktiivisia työnhakijoita on vain 21% työssäolevista.


title: Työnhaku

text: Passiivisten työnhakijoiden (eli kandidaattien) rekrytointi tapahtuu yleensä henkilökohtaisen suorahakuprosessin ja headhunting-toimiston avulla. Passiivisten kandidaattien tavoittaminen edellyttää yleensä huolellisen tutkimussuunnitelman ja hakuprofiilin määrittelyn ennen potentiaalisten ehdokkaiden identifioimista ja kontaktoimista. Tutkimusten mukaan jopa 60% työssäolevista ammattilaisista on ns. passiivisia kandidaatteja.


title: Työnhaku

text: Passiivisten kandidaattien etsiminen on yleistynyt monien sosiaalisen median palveluiden myötä. Markkinoille on tullut myös erilaisia ehdokaskartoitus- tai ehdokashakupalveluita (engl. candidate development), jotka usein tarjoavat hakuprosessin perinteisiä suorahakutoimistoja yksinkertaisemmin. Toisin kuin suorahaussa, yksinkertaiseen ehdokashakuun ei liity kasvokkain tapahtuvaa ehdokkaan haastattelua, vaan rekrytoiva organisaatio itse valitsee ja haastattelee sopivimmiksi katsomansa kandidaatit. Ehdokkaita etsitään yleensä julkisista lähteistä sekä sosiaalisen median palveluista, joista yksi käytetyimmistä on yhdysvaltalainen LinkedIn.Helmikuussa 2017 oli te-toimistoissa avoinna 109 900 työpaikkaa, joista 63 800 oli avoimena kuun lopussa. Työ- ja elinkeinoministeriön selvityksen mukaan vain 45 % avoimista työpaikoista näkyy te-toimistoissa, joten avoimia työpaikkoja olisi ollut helmikuun lopussa yli 130 000 (ja helmikuussa 244 000). Tilastokeskuksen luvut ovat pienempiä, koska ne saadaan kyselyllä, joka rajaa pois osan työpaikoista. Työpaikkailmoituksia te-toimistoissa oli vain 17 000, koska yhdessä ilmoituksessa voidaan hakea useaa työntekijää. Avoimia työpaikkoja voi alkuvuodesta olla kaksi kertaa niin paljon kuin muulloin.


title: Työnhaku

text: Helmikuussa 2017 oli avoimena esimerkiksi 7 000 myyjän, 6 700 myyntiedustajan, 6 000 siivoojan ja 3 000 ravintolatyöntekijän työpaikkaa.


title: Työnhaku

text: Joka vuosi pelkästään julkiseen työnvälitykseen tulee melkein 500 000 työpaikkaa. Silti vain 23 % suomalaisista on löytänyt työnsä avoimista työpaikoista. Muut ovat esimerkiksi ottaneet muuten yhteyttä työnantajaan tai saaneet työtarjouksen.


title: Romeo Ferraris

text: Romeo Ferraris on italialainen pikkuformulatalli. Talli perustettiin vuonna 1959. Talli kilpailee kaudella 2013 mm Euroopan Formula 3 mestaruussarjassa, Superstars Series sarjassa ja China Pan Delta sarjassa.


title: Haldin

text: Haldin voi tarkoittaa ainakin seuraavia:


title: Datalämmitin

text: Datalämmitin () on tutkimusasteella oleva menetelmäehdotus rakennusten lämmittämiseksi niihin sijoitettujen palvelimien hukkalämmön avulla. Ajatuksena on hajauttaa palvelimet erillisiin rakennuksiin, esimerkiksi omakotitaloihin, suurten palvelinkeskusten sijasta. Hajautetut palvelimet voidaan yhdistää toisiinsa laajakaistayhteyksien avulla, jolloin ne voisivat tarjota yhdessä pilvipalveluita.


title: Datalämmitin

text: Perinteisiin palvelinkeskuksiin verrattuna hajautettujen datalämmitinratkaisujen potentiaalisina etuina nähdään pienempi hiilijalanjälki, pienemmät elinkaarikustannukset, sekä palvelujen sijainti lähempänä käyttäjiä. Palvelimien poistoilma on tyypillisesti 40–50 °C, mikä soveltuu hyvin lämmitystarkoituksiin.


title: Datalämmitin

text: Datalämmitinkonseptin haasteita ovat palvelimien eristyneisyys toisistaan, tietoturva, sekä toimintavarmuus ylläpidon sijaitessa etäällä itse palvelimista. Mikäli palvelimet sijaitsevat omakotitaloissa, niiden sähkönkäyttö ja tietoliikenne ei saa ylittää alueen infrastruktuurin kapasiteettia ja niiden tulee ottaa huomioon sijoitusrakennuksen oma sähkön ja tietoliikenteen kapasiteettitarve ja sen vaihtelu. Datalämmitinratkaisut sopisivatkin parhaiten käyttökohteisiin, joissa tiedon ja laskentakapasiteetin saatavuus ei ole aikakriittistä ja laskentatehtävät voidaan jakaa osiin tuhansille eri koneille. Esimerkkinä hyvin soveltuvasta käyttötarkoituksesta ovat tieteelliseen tutkimukseen tarvittavat sovellukset ja palvelinratkaisut. Palvelimien sijaitessa fyysisesti yksityisissä tiloissa, niiden fyysiseen turvaan on kiinnitettävä paljon huomiota. Samoin tietoturvallisuus tietoliikenteessä ja tiedon varastoinnissa vaatii luotettavia salausmekanismeja. Ongelmien ja ylläpitotilanteiden yhteydessä rakennusten lämmöntuotanto on turvattava, vaikka itse palvelin olisikin tilapäisesti pois käytöstä.


title: The Nexus (albumi)

text: The Nexus on tanskalais-ruotsalaisen Amaranthe-yhtyeen toinen pitkäsoitto. Se julkaistiin Japanissa 13. maaliskuuta 2013. Suomessa albumi julkaistiin 22. maaliskuuta. Amaranthe julkaisi esikoisalbuminsa Amaranthen vuonna 2011.


title: The Nexus (albumi)

text: Albumi debytoi Suomen virallisen listan sijalla 4.


title: Lundström

text: Lundström, Lundstrøm on seuraavien henkilöiden sukunimi:


title: Shinonome (1898)

text: Shinonome () oli keisarillisen Japanin laivaston vuonna 1899 valmistunut Murakumo-luokan torpedovenehävittäjä. Alus haaksirikkoutui 23. heinäkuuta 1913.


title: Shinonome (1898)

text: Alus tilattiin 15. tammikuuta 1897 John I. Thornycroft and Companyltä Chiswickistä Lontoosta. Sen köli laskettiin 1. lokakuuta 1897 telakkanumerolla 330, ja alus laskettiin vesille 14. joulukuuta 1898. Alus valmistui 1. helmikuuta 1899.


title: Shinonome (1898)

text: Alus palveli Venäjän–Japanin sodassa osallistuen Keltaisenmeren ja Tsushiman meritaisteluihin.


title: Shinonome (1898)

text: "Shinonome" upposi taifuunissa vuonna 1909, mutta se nostettiin ja palautettiin palvelukseen. Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus haaksirikkoutui Taiwanin rannikolla taifuunissa 23. heinäkuuta 1913.


title: Carl August Lundström

text: Carl August Lundström (1844–1914) oli suomalainen lääkäri, hyönteistieteilijä, Helsingin yliopiston iho- ja sukupuolitautien vt. ylimääräinen professori 1896–1903. Hänen pääteoksensa oli sääskilajeja käsittelevä kymmenniteinen "Beiträge zur Kenntnis der Dipteren Finnlands" (1906–1916). Jäätyään eläkkeelle hän alkoi 1904 keskittyä enemmän hyönteistutkimukseen ja ehti eläessään julkaista yhdeksän osaa sääskiteostaan. Kymmenennen osan julkaisi postuumisti Richard Frey.


title: Naga

text: Naga voi tarkoittaa jotain seuraavista:


title: Bay Area Rapid Transit

text: Bay Area Rapid Transit eli BART on San Franciscon lahden alueella toimiva metrojärjestelmä. BART yhdistää San Franciscon kaupungin sekä Alamedan, Contra Costan ja San Mateon piirikunnat toisiinsa. Järjestelmään kuuluu tällä hetkellä noin 167 kilometriä metrolinjaa, jonka varrella on yhteensä 44 asemaa. Metroa ollaan laajentamassa huomattavasti lähivuosien aikana, minkä seurauksena esimerkiksi asemien määrä nousee 14:llä.


title: Bay Area Rapid Transit

text: BART avattiin 11. syyskuuta 1972. Alkuperäisen metron rakentaminen maksoi yhteensä noin 1,619 miljardia dollaria. Nykyisin sitä käyttää joka arkipäivä noin 370 000 ihmistä.


title: Carl Lundström

text: Carl Lundström tarkoittaa seuraavia henkilöitä:


title: Luokituslaitos

text: Luokituslaitos on merenkulun alalla toimiva yksityinen laitos, joka ryhmittelee alukset luokkiin ja antaa niille luokitustodistuksen. Luokitusten tarkoituksena on määrittää alusten turvallisuus ja merikelpoisuus niin vakuuttajia ja rahtaajia kuin viranomaisia ja matkustajia varten. Laivojen katsastukset perustuvat nykyään lakiin. Suomessa viranomainen on sopinut laivojen katsastuksista luokituslaitosten kanssa. Yhteistyö laivanrakentajien kanssa uudesta laivasta aloitetaan jo suunnitteluvaiheessa luokituslaitosten hyväksyessä suunnitelmat.


title: Luokituslaitos

text: Luokituslaitoksia ovat muun muassa:


title: 1. kaupunginosa

text: 1. kaupunginosa tai I kaupunginosa tarkoittaa jonkin kaupungin kaupunginosaa, jolle on kaupunginosia numeroitaessa annettu järjestysnumeroksi "1." eli roomalaisilla numeroilla "I". Joissakin kaupungeissa ensimmäiselle kaupunginosalle on annettu järjestysnumeron lisäksi myös nimi.


title: Prezi

text: Prezi on pilvilaskentatyyppinen (SaaS) esittelyohjelma ja tarinankerrontatyökalu ideoiden esittelemiseen ja niiden virtuaalisella kankaalla jakamiseen. Prezi erottuu muista vastaavista ohjelmistoista sen zoomauskäyttöliittymällä (ZUI), joka mahdollistaa käyttäjiä zoomaamaan sisään ja ulos niiden esittämisessä. Prezin avulla käyttäjät voivat näyttää ja selata tietoja määräajassa 2.5D:nä tai parallaksi 3D:nä koordinaatistossa. Prezi perustettiin virallisesti vuonna 2009 Adam Sonlai-Fischerin, Peter Halacsyn ja Peter Arvain ansiosta.


title: Prezi

text: Tässä on luokiteltu lukuisia Prezin ja sen pahimman kilpailijan PowerPointin teknisiä eroavaisuuksia.


title: Pale

text: Pale voi viitata seuraaviin:


title: Nornat

text: Nornat ovat skandinaavisessa mytologiassa kohtalon jumalattaria. He muistuttavat antiikin taruston kohtalottaria.


title: Nornat

text: Nornia on kolme: sisarukset "Urd" ("kohtalo"), "Verdandi" ("kehittyminen") ja "Skuld" ("syyllisyys"). He säätävät niin jumalten kuin ihmisten kohtaloita ja maailman muuttumattomia lakeja. Nornat asuvat Asgårdissa, maailmanpuu Yggdrasilin juurella ja Urdin kaivon äärellä, missä he kehräävät kunkin syntyneen ihmisen kohtalon langan. Erään tarun mukaan Urd kehrää säikeet, Verdandi kiertää ne yhteen ja Skuld katkaisee langan.


title: Nornat

text: Mikään ei kuitenkaan ole ikuista, ja jopa Yggdrasilin on määrä kuihtua. Nornat yrittävät estää tämän, tai ainakin hidastaa prosessia kaatamalla kohtalon kaivosta mutaa ja vettä maailmanpuun juurille. Taianomainen neste pysäyttää mädäntymisen toistaiseksi.


title: Nornat

text: Nornia koskevat myytit kuvastavat fatalistista suhtautumista elämään.


title: Metrorail (Miami)

text: Metrorail tai pelkkä Metro on Miamin alueella Floridassa toimiva metrojärjestelmä. Metrorailia operoi Miami-Dade Transit (MDT), joka on Miami-Daden piirikunnan alainen virasto. Sen kokonaispituus on nykyisin noin 39,3 kilometriä, jonka varrella on yhteensä 23 metroasemaa. Linjoja Metrorailissa on kaksi, Vihreä ja Punainen. Metroa käytti vuonna 2012 keskimäärin noin 71 800 matkustajaa päivässä. Se on yhä Floridan osavaltion ainoa metrojärjestelmä.


title: Metrorail (Miami)

text: Metrorailin ensimmäinen osuus avattiin 20. toukokuuta 1984. Miami-Dade Transitin tavoitteena on uudistusten avulla tuplata metron kokonaispituus aiemmasta 36 kilometristä yli 60 kilometriin vuoteen 2016 mennessä.


title: Burning Hearts

text: Burning Hearts on vuonna 2006 perustettu Turusta kotoisin oleva indie pop -yhtye. Yhtye on julkaissut kaksi studioalbumia.


title: Burning Hearts

text: Yhtyeen perustivat Jessika Rapo ja Henry Ojala vuonna 2006. Se julkaisi ensimmäisen studioalbuminsa Aboa Sleeping vuonna 2009. Toinen albumi Extinctions julkaistiin vuonna 2012. Se oli ehdolla kahden Emma-palkinnon, kriitikoiden valinta ja albuminkansi, saajaksi.


title: Burning Hearts

text: Yhtyeen kotisivu


title: Onni Vilkas

text: Onni Vilkas Oy oli Kotkassa vuonna 1940 perustettu linja-autoyhtiö, joka vuonna 1999 siirtyi Pohjolan Liikenteen omistukseen ja on nyt sen aputoiminimi.


title: Onni Vilkas

text: Myös kuorma-autotoimintaa harjoittanut nuori Onni Vilkas (1910–1999) sai ensimmäisen linja-autolupansa vuonna 1934 linjalle Kotka–Hallansaari. Kahden vuoden kuluttua Vilkas perusti kolmen muun yrittäjän kanssa Kotkan Linja-auto Oy:n hoitaakseen Kotkan ja Karhulan lähiliikennettä. Vuonna 1939 aloitettiin pikavuoroliikenne linjalla Karhula–Kotka–Helsinki kahdella yhdeksän hengen henkilöautolla. Välirauhan aikana Vilkas perusti Onni Vilkas Oy:n, johon Kotkan Linja-auto Oy sulautettiin 1950-luvulla.


title: Onni Vilkas

text: Linjaliikenteen ohella Onni Vilkas Oy panosti turistimatkoihin ja muuhun tilausliikenteeseen eri puolille Suomea ja Eurooppaa ja oli ensimmäisten joukossa järjestämässä bussimatkoja Neuvostoliittoon rajan avautuessa suomalaisille turistiryhmille 1958. Vuonna 1952 useita Vilkkaan linja-autoja oli mukana Helsingin olympialaisten henkilökuljetuksissa.


title: Onni Vilkas

text: Vuonna 1959 Onni Vilkas Oy oli Linja-autoliiton jäsenyrityksistä yhdeksänneksi suurin 50 autollaan. Vuonna 1971 sijoitus oli kahdeksas ja autoja sata. Pohjolan Liikenteen ostaessa yhtiön 1999 Vilkkaalla oli kaikkiaan 70 autoa, 120 työntekijää ja liikevaihtoa noin 37 miljoonaa markkaa.


title: Onni Vilkas

text: Yli puolen vuosisadan mittaan Onni Vilkkaan vinttikoiratunnuksella varustetut bussit tulivat tutuiksi Kymenlaakson tienkäyttäjille ja tilausajoasiakkaille. Vilkkaan bussit huolehtivat pitkään muun muassa Reserviupseerikoulun oppilaiden lomakuljetuksista. Toistakymmentä bussia käsittäneen jonon sotilaallisen täsmällinen lähtö RUK:n portilta Haminasta oli vaikuttava näky, jota Onni Vilkas saapui usein itse seuraamaan. RUK:n lomakuljetuksia alettiin kilpailuttaa 1990-luvulla, ja tällöin vuosikymmenien ajan jatkunut perinne Vilkkaan "vinttikoirilla" tehdyissä lomamatkoissa katkesi.


title: Onni Vilkas

text: Onni Vilkas sai liikenneneuvoksen arvon 1964 ja valtakunnallisen yrittäjäpalkinnon 1993. Hän kuoli 1999.


title: Onni Vilkas

text: Onni Vilkas tunnettiin myös autourheiluharrastuksestaan. Hän osallistui muun muassa Jyväskylän Suurajoihin niiden perustamisesta, vuodesta 1951 lähtien aina vuoteen 1982 sekä Monte Carlo -ralliin kaikkiaan 18 kertaa vuosina 1952–1976. Vilkkaan parhaat saavutukset Monte Carlossa olivat yleiskilpailun 12. sija vuonna 1963 ja luokkavoitto vuonna 1965. Rata-ajoihin hän osallistui muun muassa Keimolan moottoriradalla. Uransa aikana hän ajoi Allardilla, Mercedes-Benzillä, BMW:llä ja Porschella. Vilkas harrasti myös kuntoliikuntaa ja teroitti hyvän fyysisen kunnon merkitystä myös yrityksensä henkilökunnalle. Hiihtäjä Marjatta Kajosmaa työskenteli aikoinaan autoemäntänä Vilkkaan yhtiössä.


title: Onni Vilkas

text: Onni Vilkkaan poika on Jari Vilkas (s. 1946), joka jatkoi liikenneyhtiön toimitusjohtajana isänsä jälkeen ja harrasti itsekin autourheilua 1960- ja 1970-luvuilla.


title: Yūgiri (1899)

text: Yūgiri () oli keisarillisen Japanin laivaston vuonna 1899 valmistunut Murakumo-luokan torpedovenehävittäjä. Alus myytiin romutettavaksi 1. huhtikuuta 1922.


title: Yūgiri (1899)

text: Alus tilattiin 15. tammikuuta 1897 John I. Thornycroft and Companyltä Chiswickistä Lontoosta. Sen köli laskettiin 1. marraskuuta 1897 telakkanumerolla 331, ja alus laskettiin vesille 26. tammikuuta 1899. Alus valmistui 10. maaliskuuta.


title: Yūgiri (1899)

text: Alus palveli Venäjän–Japanin sodassa osallistuen Keltaisenmeren ja Tsushiman meritaisteluihin.


title: Yūgiri (1899)

text: "Yūgiri" luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Sodan päätyttyä alus riisuttiin aseista, ja se siirrettiin emälaivaksi 1. huhtikuuta 1919. Se muutettiin 1. heinäkuuta 1920 apumiinalaivaksi, kunnes alus myytiin romutettavaksi 1. huhtikuuta 1922.


title: Shiranui (1899)

text: Shiranui () oli keisarillisen Japanin laivaston vuonna 1899 valmistunut Murakumo-luokan torpedovenehävittäjä. Alus myytiin romutettavaksi 25. helmikuuta 1925.


title: Shiranui (1899)

text: Alus tilattiin 15. tammikuuta 1897 John I. Thornycroft and Companyltä Chiswickistä Lontoosta. Sen köli laskettiin 1. tammikuuta 1898 telakkanumerolla 332, ja alus laskettiin vesille 15. maaliskuuta 1899. Alus valmistui 13. toukokuuta.


title: Shiranui (1899)


title: Shiranui (1899)

text: "Shiranui" luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Alus muutettiin 1. huhtikuuta 1922 apumiinalaivaksi ja edelleen yhteysalukseksi 1. elokuuta 1923, kunnes alus myytiin romutettavaksi 25. helmikuuta 1925.


title: Kagerō (1899)

text: Kagerō () oli keisarillisen Japanin laivaston vuonna 1899 valmistunut Murakumo-luokan torpedovenehävittäjä. Alus myytiin romutettavaksi 25. helmikuuta 1925.


title: Kagerō (1899)

text: Alus tilattiin 6. toukokuuta 1898 John I. Thornycroft and Companyltä Chiswickistä Lontoosta. Sen köli laskettiin 1. elokuuta 1898 telakkanumerolla 337, ja alus laskettiin vesille 23. lokakuuta 1899. Alus valmistui 31. lokakuuta.


title: Kagerō (1899)


title: Kagerō (1899)

text: "Kagerō" luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Alus muutettiin yhteysalukseksi 21. huhtikuuta 1922, kunnes alus myytiin romutettavaksi 25. helmikuuta 1925.


title: Usugumo (1900)

text: Usukumo () oli keisarillisen Japanin laivaston vuonna 1899 valmistunut Murakumo-luokan torpedovenehävittäjä. Miehistö upotti aluksensa 29. huhtikuuta 1925.


title: Usugumo (1900)

text: Alus tilattiin 6. toukokuuta 1898 John I. Thornycroft and Companyltä Chiswickistä Lontoosta. Sen köli laskettiin 1. syyskuuta 1898 telakkanumerolla 338, ja alus laskettiin vesille 16. tammikuuta 1900. Alus valmistui 1. helmikuuta.


title: Usugumo (1900)


title: Usugumo (1900)

text: "Usugumo" luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Alus muutettiin miinanraivaajaksi 1. huhtikuuta 1922 ja edelleen yhteysalukseksi 1. elokuuta 1923, kunnes sen miehistö upotti aluksensa 29. huhtikuuta 1925.


title: Heinrich Schomburgk

text: Heinrich Georg Schomburgk (23. kesäkuuta 1885 Leipzig, Sachsen, Saksa – 29. maaliskuuta 1965 Königstein, Sachsen) oli saksalainen tennispelaaja ja jalkapalloilija. Tenniksessä hän saavutti olympiakultaa.


title: Heinrich Schomburgk

text: Schomburgk voitti Tukholman olympialaisissa 1912 kultaa sekanelinpelissä Dora Köringin kanssa. He voittivat loppuottelussa Ruotsin Gunnar Setterwallin ja Sigrid Fickin erin 6–4, 6–0. Jalkapallossa hän voitti Saksan mestaruuden.


title: Shirakumo (1901)

text: Shirakumo () oli keisarillisen Japanin laivaston vuonna 1902 valmistunut Shirakumo-luokan torpedovenehävittäjä. Alus myytiin 21. heinäkuuta 1925.


title: Shirakumo (1901)

text: Alus tilattiin 7. tai 16. marraskuuta 1901 John I. Thornycroft and Companyltä Chiswickistä Lontoosta. Sen köli laskettiin 1. helmikuuta 1901 telakkanumerolla 356, ja alus laskettiin vesille saman vuoden lopulla 1. lokakuuta. Alus valmistui 13. helmikuuta 1902.


title: Shirakumo (1901)


title: Shirakumo (1901)

text: "Shirakumo" luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Alus muutettiin apumiinanraivaajaksi 1. huhtikuuta 1922 ja edelleen yhteysalukseksi 1. huhtikuuta 1923, kunnes se myytiin 21. heinäkuuta 1925.


title: Asashio (1902)

text: Asashio () oli keisarillisen Japanin laivaston vuonna 1902 valmistunut Shirakumo-luokan torpedovenehävittäjä.


title: Asashio (1902)

text: Alus tilattiin 7. tai 16. marraskuuta 1901 John I. Thornycroft and Companyltä Chiswickistä Lontoosta. Sen köli laskettiin 3. huhtikuuta 1901 telakkanumerolla 357, ja alus laskettiin vesille 10. tammikuuta 1902. Alus valmistui 4. toukokuuta samana vuonna.


Metropolitan Atlanta Rapid Transit Authority eli MARTA on Atlantassa ja sen metropolialueilla Georgian osavaltiossa toimiva metro- ja bussijärjestelmä. Siihen kuuluu noin 77 kilometriä metrorataa, neljä metrolinjaa ja 38 metroasemaa, jotka muodostavat yhdessä 132 bussilinjan kanssa yhteisen verkoston. MARTAa käytti vuonna 2012 keskimäärin noin 422 400 matkustajaa joka arkipäivä, joista 227 300 käytti metroa ja 193 100 linja-autoja.


title: Metropolitan Atlanta Rapid Transit Authority

text: MARTAn ensimmäinen bussilinja avattiin 17. helmikuuta 1972 ja ensimmäinen metrolinja 30. kesäkuuta 1979.


title: Butrimonys

text: Butrimonys (jiddišiksi "Baltrimantz") on kauppala eteläisessä Liettuassa, Alytusin kunnallispiirissa, Alytusin läänissä. Vuonna 2001 kauppalassa asui 1 126 asukasta.


title: Butrimonys

text: Toisen maailmansodan aikana 9. syyskuuta 1941 pian operaatio Barbarossan alkamisen jälkeen Butrimonysissa asuneet juutalaiset joutuivat Einsatzgruppenin ja liettualaisten vapaaehtoisten järjestämän verilöylyn uhreiksi. Asukkaat marssitettiin riviin, minkä jälkeen heidät ammuttiin konekivääreillä. Verilöylyssä sai surmansa 740 juutalaista, joista 67 oli miehiä, 370 naisia ja 303 lapsia.


title: Hangzhounlahden silta

text: Hangzhounlahden silta () on Hangzhounlahden ylittävä maantiesilta Zhejiangin maakunnassa Kiinan itärannikolla. Se on maailman pisin meren yllä kulkeva silta. 35,6 kilometriä pitkä silta yhdistää Shanghain metropolin Ningbon satamakaupunkiin lyhentäen niiden välimatkaa 400 kilometristä 80 kilometriin. Moottoritie johtaa Shanghaista lounaaseen Jiaxingin kaupunkiin, jonka jälkeen se kulkee siltaa pitkin lahden yli Cixin kaupunkiin. Cixistä tie jatkuu kaakkoon Ningbon kaupunkiin. Noin miljardi euroa maksaneen sillan toivotaan vauhdittavan alueen taloutta ja turismia.


title: Alovė

text: Alovė on kauppala eteläisessä Liettuassa, Alytusin kunnallispiirissa, Alytusin läänissä. Vuonna 2001 kauppalassa asui 552 asukasta. Matkaa Alovėsta Alytusiin on 10 kilometriä.


title: Miklusėnai

text: Miklusėnai on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 1021 asukasta.


title: Niels Oude Kamphuis

text: Niels Oude Kamphuis (s. 14. marraskuuta 1977 Hengelo, Alankomaat) on alankomaalainen jalkapalloilija, pelipaikaltaan puolustaja. Hän edusti urallaan alankomaalaista Twenteä sekä saksalaisia Schalke 04:ä ja Borussia Mönchengladbachia. Alankomaiden maajoukkueessa Oude Kamphuis pelasi yhden A-maaottelun.


title: Victor Sikora

text: Victor Tadeusz Sikora (s. 11. huhtikuuta 1978 Deventer, Alankomaat) on alankomaalainen jalkapalloilija, pelipaikaltaan keskikenttäpelaaja. Hän edusti urallaan alankomaalaisia Go Ahead Eaglesiä, Vitesseä, Ajaxia, Heerenveeniä ja NAC Bredaa, yhdysvaltalaista Dallasia sekä australialaista Perth Glorya. Alankomaiden maajoukkueessa Sikora pelasi kuusi A-maaottelua vuosina 2001–2002.


title: Ryan FR-1 Fireball

text: Ryan FR-1 Fireball on yhdysvaltalainen tukialuslentokone. Tarkemmin ilmaistuna kone on rynnäkköhävittäjä eli hävittäjäpommittaja. Siinä oli sekä mäntämoottori ja potkuri että suihkumoottori.


title: Ryan FR-1 Fireball

text: Konetyyppi muistutti jossain määrin F4U Corsairia. FR-1 Fireball ei kuitenkaan ollut sanottavasti, uusia tulevia suihkukonehävittäjiä (kuten P-59 Airacomet:ia) nopeampi, ja siksi jäi piankin siten niiden varjoon. FR-1 ei saavuttanut laajempaa menestystä. Yhdysvaltain laivasto oli tämän tyypin ainut käyttäjä.


title: Ryan FR-1 Fireball

text: FR-1 Fireballin moottorit olivat Wright R-1820 72W -tähtimoottori sekä General Electric J31-GE3 -suihkumoottori.


title: Ryan FR-1 Fireball

text: Suuri toimintakorkeus lienee ollut joitain harvoja tämän konetyypin etuja. Se oli 13 135 metriä. Molemmilla moottoreilla oli koneen huippunopeus 686 km/h, ja yksinomaan mäntämoottorilla 475 km/h.


title: Ryan FR-1 Fireball

text: Aseistukseen kuului sekä 4x 12,7 mm konekiväärit, että enintään tuhat paunaa (454 kg) pommeja. Raketteja oli mahdollista myöskin käyttää. Niitä oli 8 kappaletta, ja ne sijaitsivat ripustuspisteissä siipien alla. Rakettien kaliiperi oli 127 mm eli 5 tuumaa, mitä voitaneen pitää järeänä luokassaan.


title: Ryan FR-1 Fireball

text: Kirjalähteen mukaan kolmella eri lentotukialuksella palvelleet lentokoneet poistettin aktiivipalveluksesta vuoteen 1947 mennessä.


title: André Gomes

text: André Filipe Tavares Gomes (s. 30. heinäkuuta 1993 Porto) on portugalilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Evertonia lainalla espanjalaisesta Barcelonasta.


title: André Gomes

text: Gomes pelasi Dragon Forcen, FC Porton, Boavistan ja SL Benfican juniorijoukkueissa. Hän aloitti ammattilaisuransa Benficassa syksyllä 2012. Ensimmäisen Primeira Ligan ottelunsa hän pelasi Gil Vicenteä vastaan lokakuussa 2012. Hän teki ottelussa myös ensimmäisen pääsarjamaalinsa. Mestarien liigassa hän debytoi saman vuoden marraskuussa Moskovan Spartakia vastaan. Hän pelasi kausilla 2012–2014 kaikkiaan 14 Primeira Ligan ottelua, joissa teki kaksi maalia. Hän pelasi myös Benfican kakkosjoukkueessa.


title: André Gomes

text: Gomes voitti kaudella 2013–2014 Primeira Ligan, Portugalin cupin ja liigacupin mestaruudet. Eurooppa-liigassa Benfica sijoittui toiseksi sekä kaudella 2012–2013 että 2013–2014. Ensimmäisellä kaudella Gomes pelasi kolmessa ottelussa, ei kuitenkaan finaalissa. Kaudella 2013–2014 hän pelasi seitsemän ottelua, myös finaalin Sevillaa vastaan.


title: André Gomes

text: Gomes pelasi kauden 2014–2015 lainalla Primera Divisiónin Valenciassa. Hän pelasi 33 Espanjan pääsarjaottelua, joissa teki neljä maalia. Mestarien liigassa hän pelasi neljä ottelua. Seuraavana kesänä hän siirtyi Valenciaan 20 miljoonan euron siirtosummalla. Hän pelasi kaudella 2015–2016 kaikkiaan 30 Espanjan pääsarjaottelua, joissa teki kaksi maalia.


title: André Gomes

text: Gomes siirtyi kesällä 2016 Barcelonaan 35 miljoonan euron siirtosummalla. Hän pelasi avauskaudellaan 30 liigaottelua, joissa teki kolme maalia. Hän voitti syksyllä 2016 Espanjan supercupin ja keväällä 2017 Espanjan cupin.


title: André Gomes

text: Gomes pelasi Portugalin kaikissa juniorimaajoukkueissa 17–21-vuotiaiden ikäluokissa. Hän pelasi alle 19-vuotiaiden EM-kilpailuissa 2012 ja alle 20-vuotiaiden MM-kilpailuissa 2013. A-maajoukkueeseen hänet valittiin ensimmäisen kerran ystävyysotteluun Ecuadoria vastaan helmikuussa 2013. Hän ei kuitenkaan päässyt pelaamaan. Ensimmäisen maaottelunsa hän pelasi EM-karsintaottelussa Albaniaa vastaan syyskuussa 2014.


title: André Gomes

text: Gomes pelasi EM-kilpailuissa 2016 Portugalin avauskokoonpanossa neljässä ensimmäisessä ottelussa. muttei pelannut yhtään ottelua loppuun saakka. Puolivälierässä hän ei pelannut pienen vamman vuoksi. Välieräottelussa Walesia vastaan hän pelasi viimeiset 16 minuuttia. Loppuottelussa hän ei päässyt kentälle Portugalin voittaessa Euroopan-mestaruuden.


title: Jangtsejoen suisto

text: Jangtsejoen suisto on noin 100 000 neliökilometrin laajuinen suistoalue Shanghain sekä Jiangsun ja Zhejiangin maakuntien alueella Kiinassa, jossa Jangtsejoki laskee Itä-Kiinan mereen. Alueella asuu yli 10 prosenttia maan väestöstä. Vuonna 2002 alue vastasi 22 prosentista maan bruttokansantuotteesta, neljäsosaa liikevaihdosta ja 29 prosenttia maan tuonnista ja viennistä.


title: Jangtsejoen suisto

text: Ennen Itä-Kiinan mereen laskemistaan Jangtse jakautuu kahteen jokihaaraan. Näiden välissä sijaitsee Chongmingin saari, joka on syntynyt lietteen kasautuessa vuosisatojen ajan suiston alueelle.


title: Red Beard

text: Red Beard (suomeksi "Punaparta") oli brittiläinen taktinen ydinase. Se oli vapaasti putoava lentopommi, sekä räjähdysvoimakkuudeltaan arviolta 15 kilotonnin (kT) vahvuinen. Lähes 4 metrin pituinen pommi (3,66 m) oli noin 800 kg painoinen. Se otettiin palveluskäyttöön 1961 ja poistettiin käytöstä 1971.


title: Red Beard

text: Englantilaisten atomiaseen isä oli tohtori William Penney.


title: Red Beard

text: "Red Beard" noudattaa Ison Britannian laatimassa nimeämiskäytännössään, niin kutsuttua Sateenkaari-koodia ("Rainbow Code"). "Blue Danube" (Sininen Tonava) oli toinen vastaavantyyppinen ilmasta pudotettava atomipommi.


title: Red Beard

text: Pommin kuljettamiseen tarvittiin aluksi, niin kutsuttuja V-pommittajia. Nämä olivat: Vickers Valiant, Handley Page Victor, sekä Avro Vulcan.


title: Red Beard

text: Myöhemmin rynnäkkökoneet, kuten Blackburn Buccaneer soveltuivat nekin tähän tehtävään. Osa tähän taktiseen pommitukseen suunnitelluista lentokoneista olivat osoittautuneet epäluotettavina aiemmin, eräs näistä oli Supermarine Scimitar.


title: Atacama Large Millimeter Array

text: Atacama Large Millimeter Array (ALMA) on maailman suurin maanpinnalla oleva radioteleskooppiryhmä, joka sijaitsee Llano de Chajnantorin observatorion alueella 5 000 metrin korkeudessa merenpinnan yläpuolella Atacaman autiomaassa Pohjois-Chilessä. ALMA:an kuuluu 66 antennia, joiden halkaisija vaihtelee seitsemän ja 12 metrin välillä. ALMA on Pohjois-Amerikan, Euroopan ja Aasian avaruuskeskusten yhdessä toteuttama projekti. Observatorio on lähellä San Pedro de Atacaman aavikkokaupunkia.


title: Atacama Large Millimeter Array

text: ALMA:n 66 antennia levittäytyvät 16 km:n alueelle ja siten antennien välinen etäisyys toisistaan vaihtelee 150 metristä 16 kilometriin. ALMA havainnoi millimetri-/alimillimetrialueella eli infrapunavalon ja radioaallon välissä olevalla sähkömagneettisen säteilyn aallonpituusalueella. Tarkoitus on saada kuvia entistä kylmemmistä kohteista, kuten galaksien välisen avaruuden kylmistä molekyylipilvistä sekä eräistä kaukaisimmista ja vanhimmista galakseista universumissa. ALMA kykenee ottamaan kuvia, jotka ovat noin kymmenen kertaa terävämpiä kuin Hubble Space Telescopen ottamat kuvat. Teleskooppiryhmän rakentamisen kokonaiskustannukset olivat 1,4 mrd dollaria.


title: Atacama Large Millimeter Array

text: ALMA:n käyttöönotto ja avajaiset tapahtuivat 13. maaliskuuta 2013. Paikalla oli kunnianarvoisia vieraita, kuten ministereitä. Avajaisissa Chilen presidentti, Sebastián Piñera sanoi: "Yksi monista luonnonvaroistamme on Chilen vaikuttava yötaivas. Uskon, että tiede on ollut keskeinen myötävaikuttaja Chilen kehitykselle viime vuosina. Olen hyvin ylpeä kansainvälisestä yhteistyöstämme tähtitieteen saralla, mistä ALMA on viimeisin ja suurin tulos."


title: Metrorail

text: Metrorail voi viitata ainakin seuraaviin:


title: Kirkkomme Lähetys

text: Kirkkomme Lähetys on Suomen evankelis-luterilaisen kirkon Kirkon lähetystyön keskuksen julkaisema aikakauslehti, joka käsittelee lähetystyötä. Lehti on ilmestynyt vuodesta 1959 alkaen kahdesti vuodessa, ja sen päätoimittaja on Risto Jukko.


title: Nokia Lumia 510

text: Nokia Lumia 510 on matkapuhelinvalmistaja Nokian tuottaman Lumia-sarjan puhelin. Sen paino on 129 g ja mitat 120,7 mm, 64,9 mm ja 11,46 mm.


title: Someron Linja

text: Someron Linja Oy oli vuodesta 1928 vuoteen 1992 toiminut somerolainen linja-autoyritys, jonka toiminta-alue ulottui laajalle Etelä-Suomeen.


title: Someron Linja

text: Someron Linjan esiaste oli vuoden 1922 paikkeilla perustettu Someron Auto Oy, jonka osakkaita olivat räätäli Otto Laukkarinen, kunnankirjuri Kaarlo Sorsavirta, sähköteknikko Vilho Seppälä ja Kaarlo Rantanen. Rahoittajaksi tuli myöhemmin kauppias Lauri Suutela, joka veljiensä Augustin ja Mikon kanssa otti yhtiön haltuunsa ja muodosti siitä Someron Linja Oy:n. Turun Liikenne Oy osti Suuteloilta 1936 yrityksen, ja laittoi koko yrityksensä uudeksi nimeksi Someron Linjan. Yhtiön pitkäaikainen johtaja oli Werner Arvela.


title: Someron Linja

text: Vuonna 1939 kymmenvuotias Someron Linja oli Linja-autoliiton jäsenyrityksistä automäärällä mitattuna toiseksi suurin 71 autolla. Vuoteen 1959 mennessä se oli viidenneksi suurin 66 autollaan. Vuonna 1971 sijoitus oli yhdeksäs 96 autolla.


title: Someron Linja

text: Vuonna 1965 Arne Sacklenista tuli yksi Someron Linjan osakkaista, kun hänen lakkauttamansa Matkustajain Auton linjasto siirtyi Someron Linjalle. Vuodesta 1976 Someron Linjan tytäryhtiö Auto-Arvela hoiti pääkaupunkiseudun liikennettä.


title: Someron Linja

text: Vuonna 1992 Someron Linja myytiin Hannu Tehirannalle, joka silloin jo omisti Vanhankylän Linjan. Tehiranta myi kuitenkin Someron Linjan kaukobussitoiminnot Pohjolan Liikenteelle, ja liitti Auto-Arvelan ja Vanhankylän Linjan toiminnot toisiinsa. Ruotsin valtionrautateiden bussiyhtiö Swebus laajentui Suomeen vuonna 1994 ostamalla Tehirannan yrityksen, joka silloin käytti nimeä TransBus. Swebus myytiin 1997 skotlantilaiselle Stagecoachille, joka luopui pohjoismaisista liiketoiminnoistaan 2000 ja syntyi Concordia Bus -konserni. Joulukuussa 2009 sen nimeksi tuli Nobina Finland Oy.


title: Italian taistelut

text: Italian taistelut toisessa maailmansodassa kuvaa liittoutuneiden sotatoimia Italiassa ja sen lähialueilla vuodesta 1943 alkaen aina Euroopan sotatoimien päättymiseen saakka. Liittoutuneiden yhteisesikunta () vastasi kaikkien liittoutuneiden maavoimien sotatoimien johtamisesta Välimeren alueella. Se suunnitteli ja toteutti Sisilian maihinnousun sekä Italian mantereelle tehdyt maihinnousut sekä siellä käydyt taistelut aina Saksan antautumiseen toukokuussa 1945 saakka.


title: Italian taistelut

text: On arvioitu, että Italiassa syyskuussa 1943 alkaneissa taisteluissa olisi saanut surmansa huhtikuuhun 1945 mennessä kaikkiaan 60 000 liittoutuneiden ja 50 000 saksalaista sotilasta. Kaikkiaan sotatoimissa kaatui, haavoittui, jäi sotavangiksi tai katosi noin 320 000 liittoutuneiden sotilasta ja vastaava akselivaltojen luku oli noin 336 500 miestä ottamatta huomioon sodan päättyessä antautuneita. Millään muulla läntisen Euroopan sotatoimialueella jalkaväkijoukot eivät kärsineet yhtä suuria tappioita.


title: Italian taistelut

text: Italian sisällä olevat San Marinon ja Vatikaanin valtiot kärsivät myös sotatoimista.


title: Italian taistelut

text: Jo ennen Pohjois-Afrikassa saavutettua voittoa liittoutuneiden johtajilla oli erimielisyyksiä sotatoimien jatkamisesta Saksan lyömiseksi.


title: Italian taistelut

text: Hyökkäys Sisiliaan aloitettiin 10. kesäkuuta 1943 maihinnousuilla ja maahanlaskuilla. Saksalaiset eivät kyenneet estämään saaren valtausta, mutta kykenivät evakuoimaan joukkonsa Messinansalmen ylitse Italiaan. Viimeiset akselivaltojen joukot poistuivat saarelta 17. elokuuta.


title: Italian taistelut

text: Liittoutuneet jatkoivat hyökkäystään Italian mantereelle, kun brittijoukot iskivät operaatio Baytownissa Italian saappaan kärkeen 3. syyskuuta.


title: Italian taistelut

text: Italia antautui 8. syyskuuta, mutta saksalaisjoukot olivat valmistautuneet sotatoimiin ilman liittolaistaan. Yhdysvaltain johtama maihinnousu operaatio Avalanche tehtiin Salernoon 9. syyskuuta ja saman aikaisesti brittijoukot nousivat maihin Tarantossa operaatio Slapstickissä. Vaikea maasto oli suotuisa puolustajalle, mikä hidasti joukkojen etenemistä. Maihinnousseet joukot kuitenkin työnsivät saksalaisjoukkoja kohti pohjoista.


title: Italian taistelut

text: Saksalaiset vetäytyivät niin kutsuttuun talviasemaan, jonka edustalle liittoutuneiden joukot pysäytettiin. Linjan taakse Anzioon tehtiin maihinnousu, jotta linja saataisiin murrettua. Maihinnousu ei kuitenkaan tuottanut haluttua tulosta, vaan linja murrettiin keväällä 1944 kovien taistelujen jälkeen Monte Cassinossa. Joukkojen jatkaessa etenemistä Rooma vallattiin kesäkuussa.


title: Italian taistelut

text: Normandian maihinnousu ja puna-armeijan eteneminen itärintamalla teki Italian sotatoimista sivusuunnan kummallekin sotivalle osapuolelle. Rooman pohjoispuolen Gootti-linjaa ei saatu murrettua ennen kuin keväällä 1945. Kenraalit Karl Wolff ja Heinrich von Vietinghoff määräsivät liittoutuneiden kanssa käytyjen keskustelujen jälkeen saksalaiset laskemaan aseensa, jolloin sotatoimet alueella päättyivät 2. toukokuuta antautumiseen.


title: Sandy Pearlman

text: Sandy Pearlman (synt. Samuel C. Pearlman, 8. elokuuta 1943 Yhdysvallat – 26. heinäkuuta 2016) oli yhdysvaltalainen musiikkiteollisuuden vaikuttaja. Hän toimi mm. managerina, tuottajana, lauluntekijänä, toimittajana sekä levy-yhtiön johtajana. Hän toimi myös professorina ja pitää luentoja yliopistoissa.


title: Sandy Pearlman

text: Parhaiten Pearlman muistetaan Blue Öyster Cult -yhtyeen pitkäaikaisena managerina, sanoittajana sekä tuottajana. Monet yhtyeen kappaleista pohjautuvat Pearlmanin 1960-luvulla kirjoittamaan sci-fi-henkiseen "Imaginos"-runoteokseen. Pearlman manageroi myös Black Sabbath -yhtyettä (1979-1982) ja myös tuotti monia artisteja (esim. The Clash).


title: Sandy Pearlman

text: Pearlman oli myös pioneerina ns. stadion-luokan usean yhtyeen megakiertueiden kehittämisessä, kun hän yhdisti Black Sabbathin ja Blue Öyster Cultin samalle kiertueelle vuonna 1980. Myöhemmin mm. Lollapalooza- ja Ozzfest-kiertueet ovat toimineet samalla periaatteella.


title: Sandy Pearlman

text: Pearlmanin on myös väitetty 1960-luvulla lanseeranneen termin "heavy rock", kun hän työskenteli Crawdaddy!-lehden toimittajana.


title: Sandy Pearlman

text: 1990-luvulla Pearlman toimi digitaalisen musiikin teollisuudessa ja 2000-luvulla hän toiminut luennoitsijana yliopistoissa.


title: Redoxpotentiaali

text: Redoxpotentiaali eli "pelkistymispotentiaali" formula_1 on suure, joka mittaa kemiallisen aineen tai ionin taipumusta ottaa vastaan elektroneja ja siten pelkistyä. Redoxpotentiaali mitataan jännitteen yksiköinä, siis voltteina (V) tai millivoltteina (mV). Jokaisella aineella on sille ominainen pelkistymispotentiaali; mitä suurempi se on, sitä suurempi taipumus aineella on pelkistyä eli toimia hapettimena.


title: Redoxpotentiaali

text: Redoxpotentiaalia käytetään yleisesti myös yhtenä veden laatua kuvaavista suureista.


title: Redoxpotentiaali

text: Vesiliuoksissa redoxpotentiaali mittaa liuoksen taipumusta vastaanottaa tai luovuttaa elektroneja, kun liuokseen lisätään tai se joutuu kosketuksiin jonkin muun aineen kanssa. Jos liuoksen redoxpotentiaali on alempi (negatiivisempi) kuin lisätyn aineen, jälkimmäisellä on taipumus pelkistyä eli ottaa elektroneja liuoksessa ennestään olleilta aineilta, jotka se täten hapettaa. Jos taas liuoksen redoxpotentiaali on korkeampi (positiivisempi) kuin lisätyn aineen, jälkimmäisellä on taipumus hapettua eli luovuttaa elektroneja liuoksessa ennestään olleille aineille, jotka se täten pelkistää.


title: Redoxpotentiaali

text:
Täten liuoksen ja siihen lisätyn aineen välille muodostuu sähköinen potentiaaliero. Tämä potentiaaliero eli redoxpotentiaali voidaan määrittää mille tahansa elektrodille, jollaisena voi toimia:
Jokaiseen tällaiseen elektrodiin liittyy jokin puolireaktio. Esimerkiksi lyijyn ja vesiliukoisen lyijysuolan välinen puolireaktio on
Vastaavasti jos platinalanka on upotettu sekä rauta(II)- että rauta(III)-ioneja sisältävään liuokseen, puolireaktio on


title: Redoxpotentiaali

text: Yksittäiselle elektrodille tätä potentiaalieroa ei kuitenkaan voida mitata tyydyttävällä ja toistettavalla tavalla. Sen vuoksi redoxpotentiaalit yleensä mitataan verrattuna johonkin toiseen elektrodiin, jonka potentiaali sovitaan nollaksi. Vesiliuosten redoxpotentiaalit määritetään mittaamalla potentiaaliero liuoksen kanssa kosketuksissa olevan inertin elektrodin sekä vakaan vertailuelektrodin välillä, joka on yhdistetty liuokseen suolasillan välityksellä.


title: Redoxpotentiaali

text: Inertti elektrodi toimii välittäjänä, jonka kautta elektronit siirtyvät vertailuelektrodiin tai tulevat sieltä. Se tehdään tavallisesti platinasta, joskin myös kultaa ja grafiittia voidaan käyttää. Vertailuelektrodina käytetään elektrodia, jonka redoxpotentiaali tunnetaan. On sovittu, että standardivetyelektrodin redoxpotentiaaliksi on valittu 0,0 volttia ja kaikkien muiden elektrodien redoxpotentiaalit ilmoitetaan siihen verrattuina. Vetyelektrodi on kuitenkin hankala käytettäväksi tavanomaisessa laboratoriotyössä. Sen vuoksi käytännössä vertailuelektrodina käytetään yleensä muita vakaita elektrodeja kuten hopeakloridielektrodia tai kalomelielektrodia.


title: Redoxpotentiaali

text: Vaikka redoxpotentiaalin mittaaminen vesiliuoksille on melko suoraviivaista, monet tekijät rajoittavat tuloksen käyttökelpoisuutta. Sellaisia ovat liuoksen lämpötila ja pH, siinä tapahtuvat irreversiibelit reaktiot ja reaktiot, jotka eivät vielä ole saavuttaneet tasapainoa.


title: Redoxpotentiaali

text: Normaalipotentiaali (formula_2) on elektrodin redoxpotentiaali verrattuna standardivetyelektrodiin 25 °C:n lämpötilassa, kun jokaisen reaktioon osallistuvan ionin konsentraatio on 1 M, jokaisen reaktioon osallistuvan kaasun osapaine yksi normaali-ilmakehä ja metallit ovat puhtaassa muodossa. Standardivetyelektrodin normaalipotentiaali on sovittu nollaksi.


title: Redoxpotentiaali

text: Normaalipotentiaali ilmoitetaan tavallisesti pelkistymispotentiaalina. Joissakin maissa kuten Yhdysvalloissa ja Kanadassa on kuitenkin tavallisimmin käytetty hapettumispotentiaaleja, jotka ovat ovat pelkistymispotentiaalien vastalukuja. Selvyyden vuoksi normaalille hapettumis- ja pelkistymispotentiaalille voidaan käyttää merkintöjä formula_3 and formula_4.


title: Redoxpotentiaali

text: Eri aineiden normaalipotentiaalit vaihtelevat noin −3 ja +3 voltin välillä. Vesiliuoksissa käyttökelpoisia ovat yleensä kuitenkin vain ne, joiden normaalipotentiaali on suunnilleen +1,7 ja −0,8 voltin välillä.


title: Redoxpotentiaali

text: Mitä vahvempi jokin aine on hapettimena, sitä heikompi sen pelkistynyt muoto on pelkistimenä ja päinvastoin. Hapettimet ja pelkistimet voidaankin järjestään taulukkoon, jossa kullakin rivillä on jokin hapetin ja sitä vastaava pelkistin.


title: Redoxpotentiaali

text: Alla olevassa taulukossa ovat ylimpinä vahvimmat hapettimet ja heikoimmat pelkistimet, alimpina heikoimmat hapettimet ja vahvimmat pelkistimet. Arvot on mitattu +25 °C:n lämpötilassa.


title: Redoxpotentiaali

text: Lihavoituna on taulukkoon merkitty vety ja joukko tunnetuimpia metalleja, jotka kasvavan normaalipotentiaalinsa mukaisessa järjestyksessä muodostavat metallien sähkökemiallisen jännitesarjan. Jalometallit ovat jännitesarjassa ennen vetyä, epäjalot metallit vedyn jäljessä.


title: Redoxpotentiaali

text: Taulukossa mainituista aineista on siis fluorikaasu vahvin ja litiumioni heikon hapetin, kun taas metallinen litium on vahvin ja fluoridi-ioni heikoin pelkistin. Jokainen siinä mainittu hapetin voi hapettaa taulukossa jäljempänä olevan aineen sen esiintyessä pelkistyneessä muodossa, ja vastaavasti kukin pelkistin voi pelkistää taulukossa sen edellä olevan aineen sen esiintyessä hapettuneessa muodossa. Sitä vastoin havaittavaa reaktiota ei tapahdu korkeammalla normaalipotentiaalilla olevan parin pelkistyneen muodon ja alemmalla normaalipotentiaalilla olevan parin hapettuneen muodon välillä.


title: Howard H. Aiken

text: Howard Hathaway Aiken (8. maaliskuuta 1900 Hoboken, New Jersey, Yhdysvallat – 14. maaliskuuta 1973 St. Louis, Missouri, Yhdysvallat) oli yhdysvaltalainen tietojenkäsittelytieteen pioneeri ja IBM:n Harvard Mark I -tietokoneen alkuperäinen suunnittelija.


title: Howard H. Aiken

text: Aiken opiskeli Wisconsinin yliopistossa Madisonissa ja sai fysiikan tohtorin arvonimen Harvardin yliopistosta vuonna 1939. Tänä aikana hän törmäsi moniin differentiaaliyhtälöihin, jotka hän pystyi ratkaisemaan pelkästään numeerisesti. Hän kehitteli mielessään sähkömekaanista laskentalaitetta, joka pystyisi tekemään suurimman osan hitaastä työstä hänen puolestaan. Tätä tietokonetta kutsuttiin aluksi ASCC:ksi (Automatic Sequence Controlled Calculator, 'Automaattinen jono-ohjattu laskin') ja myöhemmin Harvard Mark I:ksi. IBM:n avustuksella laite saatiin valmiiksi ja se asennettiin Harvardiin helmikuussa 1944. Grace Hopper liittyi projektiin saman vuoden kesäkuussa. Vuonna 1947 Aiken sai oman osuutensa Harvard Mark II -tietokoneesta valmiiksi. Hän jatkoi työtään Mark III:n ja Harvard Mark IV:n kanssa. Mark III käytti joitakin elektronisia komponentteja ja Mark IV oli täysin elektroninen. Mark III ja Mark IV käyttivät rumpumuistia ja Mark IV:ssä oli myös ferriittirengasmuistia.


title: Howard H. Aiken

text: Charles Babbagen Differenssikone herätti Aikenin kiinnostuksen.


title: Howard H. Aiken

text: Aiken sai kunnia-arvosanoja Wisconsinin yliopistosta ja Technische Hochschulesta, joka sijaitsee Darmstadtissa. Hänet äänestettiin American Academy of Arts and Sciences -tiedejärjestön jäseneksi 1947. Hän sai Insinöörimitalin Wisconsinin yliopistosta vuonna 1958, Harry H. Goode Memorial Awardin vuonna 1964, John Price Wetherill -mitalin vuonna 1964 ja IEEEn Edison-mitalin ”Ansiokkaasta uranuurtajantyöstä laaja-alaisten digitaalisen tietokoneiden kehityksestä ja käytön suunnittelusta ja tärkeästä työstä alan kouluttamiseksi” vuonna 1970.


title: Howard H. Aiken

text: Mark-sarjan kehittämisen lisäksi Aiken sai maisterintutkinton Harvardin yliopistoon melkein kymmenen vuotta ennen muita yliopistoja. Tämä antoi perustan tuleville tietokonetieteilijöille, joista monet tekivät tohtorin väitöskirjansa Aikenin ohjauksessa.


title: Howard H. Aiken

text: Howard Aiken oli naimisissa kolme kertaa. Hänen ensimmäinen puolisonsa oli Lousie Mancill, toinen Agnes Montgomerya ja kolmas Mary McFarland. Hän sai kaksi lasta, Rachel Annin Lousien kanssa ja Elizabethin (Betsy) Agnesin kanssa.


title: Howard H. Aiken

text: Siirryttyään eläkkeelle 60-vuotiaana Fort Lauderdaleen Floridaan Aiken jatkoi teknologian tutkimuksen tukemista. Hän perusti konsulttiyrityksen Howard Aiken Industries Incorporatedin, joka auttaa konkurssin partaalla olevia yhtiöitä jaloilleen. Floridan-vuosiensa aikana hän sai Miamin yliopiston informaatioteknologian kunniaprofessoruurin. Lisäksi Aiken toimi konsulttina yrityksille. Aiken kuoli 14. maaliskuuta 1973 konsulttimatkalla Saint Louisissa.


title: Koiran laulu

text: Koiran laulu on Timo Rautiainen & Neljäs Sektori -yhtyeen viisi kappaletta sisältävä EP-levy, joka ilmestyi 15. maaliskuuta 2013. Samannimisen nimikkokappaleen lisäksi EP sisältää kaksi Jyväskylän Tanssisali Lutakossa joulukuussa 2012 äänitettyä live-kappaletta sekä kaksi cover -kappaletta.


title: Jeton Kelmendi

text: Jeton Kelmendi Pejan kaupungissa, Kosovossa syntynyt Jeton Kelmendi (s. 1978) kävi koulua synnyinkaupungissaan. Hän opiskeli Prishtinan yliopistossa ja suoritti maisterintutkinnon joukkoviestinnässä. Jatko-opiskelijana Brysselin vapaassa yliopistossa hän erikoistui kansainväliseen turvallisuuteen ja suoritti toisen maisterintutkinnon diplomatiassa. Tällä hetkellä hän on viestinnän ja politiikan tohtorikandidaatti. Jeton Kelmendi on jo vuosia kirjoittanut runoja, proosaa, esseitä ja novelleja. Hän avustaa säännöllisesti monia sanomalehtiä, Albaniassa ja muissa maissa, artikkeleillaan jotka käsittelevät kulttuuri- ja poliittisia aiheita ja keskittyvät etenkin kansainvälisiin suhteisiin. Kelmendi tuli Kosovossa tunnetuksi jo ensimmäisestä kirjastaan, Lupausten vuosisata , joka julkaistiin 1999. Sen jälkeen hän on kirjoittanut joukon muita kirjoja. Hänen runojaan on käännetty ainakin 22 kielelle ja julkaistu monissa kansainvälisissä kirjallisuusantologioissa.


title: Jeton Kelmendi

text:
Hän on monien kansainvälisten runoyhteisöjen jäsen ja kirjoittaa kulttuuri- ja kirjallisuuslehtiin etenkin englannin, ranskan ja romanian kielillä. Kirjallisissa töissään hänen huomionsa kohdistuu viisaasti runolliseen ilmaisuun, moderniin tekstikritiikkiin ja sisällön syvyyteen. Hänen runoutensa painottuu rakkausrunoihin ja elliptisiin säkeisiin, jotka kietoutuvat yhteen metaforien ja symbolismin kanssa.
Kelmendi on Kosovon vapaussodan veteraani. Hän palveli Kosovon vapautusarmeijan joukoissa 1998-1999. Nykyisin hän asuu ja työskentelee Brysselissä, Belgiassa.


title: Baltimore Metro Subway

text: Baltimore Metro Subway, tai paikallisten kesken usein Metro Subway, The Subway tai Baltimore Metro, on Baltimoressa ja sen metropolialueella Marylandin osavaltiossa toimiva metrojärjestelmä. Vaikka Baltimore Metro Subway on metro, suurin osa sen linjoista sijaitsee maanpinnan yläpuolella. Nykyisin järjestelmään kuuluu noin 55 kilometriä metrolinjaa, jonka varrella on yhteensä 14 metroasemaa. Metroa käytti vuonna 2011 keskimäärin noin 48 500 ihmistä joka arkipäivä.


title: Baltimore Metro Subway

text: Baltimore Metro Subwayn ensimmäinen osuus avattiin 21. marraskuuta 1983. Kun metron viimeinen suuri laajennus saatiin päätökseen vuonna 1995, oli metrohankkeen kokonaishinnaksi tullut noin 1,392 miljaria dollaria (USD).


title: Aiken

text: Aiken on muun muassa seuraavien henkilöiden sukunimi:


title: Harusame-luokka

text: Harusame-luokka () oli keisarillisen Japanin laivaston seitsemän aluksen muodostama torpedovenehävittäjäluokka. Se oli ensimmäinen Japanissa valmistettu hävittäjäluokka.


title: Dwight Buycks

text: Dwight Buycks (s. 6. maaliskuuta 1989 Milwaukee, Wisconsin) on yhdysvaltalainen koripalloilija, pelipaikaltaan pelintekijä. Hän on edustanut muun muassa NBA:ssa Toronto Raptorsia, Los Angeles Lakersia ja Detroit Pistonsia sekä Espanjassa ACB-seura Valenciaa.


title: Curtiss C-46 Commando

text: Curtiss C-46 Commando oli yhdysvaltalainen toisen maailmansodan aikaan (1942) käyttöön tullut kuljetuslentokone. Konetyyppiä käytettiin paljon, sen tuotantomäärä oli lähes 3 200 koneyksilöä. Historiallisessa mielessä se on kuitenkin jäänyt paljolti Douglasin C-47 Skytrain -koneen varjoon kuljetuskoneena.


title: Curtiss C-46 Commando

text: Curtiss C-46 Commando kykeni aseistettujen sotilasjoukkojen kuljetuksiin lento-operaatioina, muttei runkorakenteensa vuoksi kuitenkaan ilmeisesti laskuvarjojoukkojen lentopudotuksiin. Yhdysvaltojen lisäksi tyyppiä käytettiin monissa muissa maissa. Konetyyppi poistettiin Yhdysvaltain ilmavoimien palveluskäytöstä niinkin myöhään kuin vuonna 1968. C-46 Commando käytti Pratt & Whitney R-2800 -tähtimoottoreita, joita oli kaksi kappaletta. Lakikorkeus oli 8 412 m ja huippunopeus 424 km/h.


title: Curtiss C-46 Commando

text: Merkittävää käyttötarkoitusta tämä konetyyppi saavutti myös siviili-ilmailussa, jossa sitä käytettiin niin rahtikoneena kuin matkustajakuljetuksiinkin. C-46 Commandon etuihin kuului sen lyhyehkö kiitoratavaatimus, 1 050 metriä. Normaali matkalentonopeus oli 330–340 km/h. Pisin kantama eli toimintamatka oli 2 620 km. Kone kykeni ottamaan 36–40 matkustajaa tai enimmillään 2 990 kg rahtia.


title: Tears on Tape

text: Tears on Tape on HIM-yhtyeen kahdeksas albumi, joka julkaistiin 26. huhtikuuta 2013. Stefan Lindfors on ohjannut musiikkivideot kappaleisiin ”Tears on Tape” ja ”Into the Night”. Yhtye palasi "Tears on Tapella" heidän musiikillisille juurilleen. Kappaleiden kitarat ovat raskaita ja bassot soivat matalista virityksistä, kuten ensimmäisellä albumilla.


title: Tears on Tape

text: Julkaisuviikollaan Tears on Tape debytoi suomessa sijalla 2 ja Yhdysvalloissa sijalla 15, ollen siellä yhtyeen toiseksi paras listasijoitus. Albumin myöhemmän kaupallisen menestyksen saralla ei ole Valon mukaan "tapahtunut mitään kummallista". Vaikkakin Tears on Tape on pärjännyt hyvin yhdysvalloissa, se on tiettävästi ainoa HIM-albumi joka toistaiseksi ei ole myynyt kultaa kotimaassaan.


title: Kylmää terästä (televisiosarja)

text: Kylmää terästä on Amerikkalainen rikosdraamasarja, jonka on luonut Anthony E. Zuiker (C.S.I.:n luoja). "Sarja" alkoi ABC-kanavalla 20. syyskuuta 1986 ja päättyi 2. heinäkuuta 1987. Suomessa MTV 2 esitti kaikki jaksot 23. heinäkuusta 1987 lokakuuhun 1987 (torstaisin klo 22 tai 23 jälkeen?).


title: Kylmää terästä (televisiosarja)

text: Sarjassa Wes Kennedy on yövuoroja tekevä poliisi, yksinhuoltajaisä ja hänellä kaksi teini-ikäistä lasta Robin ja Kevin.


title: Touch! Generations

text: Touch! Generations (タッチジェネレーションズ) oli Nintendon tuotemerkki, jota käytettiin Nintendo DS- ja Wii-peleissä näyttämään niiden kuuluvuutta laajemmalle yleisölle kuin tavallisille pelaajille. Nintendo lakkasi käyttämästä tuotemerkkiä Nintendo 3DS:n julkaisun yhteydessä vuonna 2011, vain viisi vuotta sen esittelemisen jälkeen.


title: Touch! Generations

text: Big Brain Academy ja Magnetica tulivat ensimmäisiksi Yhdysvalloissa markkinoitaviksi peleiksi, jotka saivat Touch!-merkinnän, kun ne julkaistiin 5. kesäkuuta. Niitä puolestaan seurasi 26. kesäkuuta 2006 julkaistu Sudoku Gridmaster. Samassa yhteydessä useat aiemmin julkaistut pelit merkittiin Touch! Generations-tuotemerkin alaisiksi.


title: Touch! Generations

text: Japani


title: Touch! Generations

text: Japanissa alkuperäisellä Touch! Generations-kokoelman peleillä oli massiivinen menestys, varsinkin "Brain Training"-peleillä, jotka sijoittuivat korkealle myyntitilastoissa.


title: Touch! Generations

text: Pohjois-Amerikka


title: Touch! Generations

text: Pohjois-Amerikassa Brain Age julkaistiin 17. huhtikuuta 2006, mutta Touch! Generations-brändi julkaistiin vasta 5. kesäkuuta 2006.


title: Touch! Generations

text: Eurooppa ja Australia


title: Touch! Generations

text: Touch! Generations julkaistiin Euroopassa 9. kesäkuuta 2006 "Dr. Kawashima's Brain Training: How Old Is Your Brain?" pelin julkaisun yhteydessä.


title: Touch! Generations

text: Wii Play listattiin osaksi Touch! Generationsia Australiassa, mutta missään muualla sitä ei listattu lainkaan. Lisäksi näkyy Euroopan Touch! Generationsin nettisivuilla, mutta sitä ei ole listattu virallisten Wiille julkaistujen Touch! Generations-pelien joukkoon.


title: Touch! Generations

text: Touch! Generations-pelit on vastaanotettu erittäin hyvin lähes joka alueella. Esimerkiksi "Brain Age: Train Your Brain In Minutes A Day"-peliä on myyty maailmanlaajuisesti yli 9 miljoonaa kappaletta. Nintendogs-sarja on yksi suosituimmista DS-nimikkeistä, myyden toukokuuhun 2009 mennessä yhteensä 22.2 miljoonaa kappaletta, jota seuraa Brain Training 17.4 miljoonan kappaleen myynnillä.


title: B-luokka (sukellusvene, USA)

text: B-luokka oli Yhdysvaltain laivaston varhainen sukellusveneluokka. Siihen kuului 3 venettä. Luokan veneet rakensi Fore River Shipbuilding Company.


title: Curtiss SOC Seagull

text: Curtiss SOC Seagull (suom. Merilokki) on yhdysvaltalainen meripartiointi- ja tiedustelulentokone. Kone oli kaksitasoinen potkurikäyttöinen vesilentokone. Tyyppi oli käytössä toisessa maailmansodassa, vaikkakin se oli tyyppinä jo vanhentunut.


title: Curtiss SOC Seagull

text: Tyypin ensilento oli vuonna 1934, ja se esiteltiin 1935. SOC Seagull vedettiin pois palveluskäytöstä vuonna 1945. Sen merkittävimmät variantit olivat SOC-1, SOC-2 sekä SOC-3. Muitakin alatyyppejä oli olemassa.


title: Curtiss SOC Seagull

text: Curtiss SOC Seagull operoi ainakin lentotukialus "USS Long Islandilta". Kone oli aseistettu kahdella 7,62 mm konekivääreillä. Niistä toinen ampui eteenpäin ja toinen oli takatähystäjän käytössä liikuteltavana taakse ylös. Koneen maksimipommikuorma ripustimissa oli enintään 295 kg.


title: C-luokka (sukellusvene, USA)

text: C-luokka oli Yhdysvaltain laivaston sukellusveneluokka. Luokkaan kuului 5 venettä ja sen rakensi Fore River Shipyard Electric Boat Companyn alihankintana. Veneet rakennettiin vuosina 1906-1909 ja ne olivat käytössä 1908-1919. Kaikki viisi myytiin romuksi vuonna 1920.


title: C-luokka (sukellusvene, USA)

text: Luokan C sukellusveneet palvelivat Atlantin laivastossa. 20. toukokuuta 1913 kaikki viisi venettä lähtivät Norfolkista Guantanamo Bayhyn, Kuubaan, jossa veneet harjoittelivat pääasiassa torpedojen käyttöä. 7. joulukuuta 1913 veneet saattoivat neljä pinta-alusta Colóniin Panamaan, mikä oli pisin matka, minkä Yhdysvaltain laivaston sukellusveneet olivat thehneet siihen mennessä.


title: One Thing (One Directionin kappale)

text: ”One Thing” on One Directionin musiikkikappale yhtyeen vuonna 2011 julkaistulta esikoisalbumilta "Up All Night". Syco Music julkaisi kappaleen singlenä useissa maissa 6. tammikuuta 2012 ja Britanniassa 13. helmikuuta 2012. Kappaleen ovat kirjoittaneet Carl Falk, Savan Kotecha ja Rami Yacoub.


title: D-luokka (sukellusvene, USA)

text: D-luokka oli Yhdysvaltain laivaston sukellusveneluokka. Luokkaan kuului 3 venettä ja luokan rakensi Fore River Shipyard Electric Boat Companyn alihankintana. Veneet rakennettiin vuosina 1909-1910 ja ne olivat käytössä 1909-1922. Kaikki kolme myytiin romuksi vuonna 1922.


title: Antofobia

text: Antofobia (eng. "anthophobia". Kreikan kielen sanoista "anthos", kukka, ja "phobos", pelko) on synnynnäinen fobia, jossa henkilö pelkää kukkia. Yleisimmin fobia liittyy vain tietynlaisiin kukkiin.


title: Harusame (1902)

text: Harusame () oli keisarillisen Japanin laivaston vuonna 1903 valmistunut Harusame-luokan torpedovenehävittäjä. Alus poistettiin alusluettelosta 28. joulukuuta 1928.


title: Harusame (1902)

text: Alus tilattiin 1900 Yokosukan laivastontelakalta osana vuoden 1894 kymmenvuotisohjelmaa. Sen köli laskettiin 1. helmikuuta 1902, ja alus laskettiin vesille saman vuoden lopulla 31. lokakuuta. Alus valmistui 26. kesäkuuta 1903.


title: Harusame (1902)

text: Alus palveli Venäjän–Japanin sodassa osallistuen Port Arthurin, Keltaisenmeren ja Tsushiman meritaisteluihin.


title: Harusame (1902)

text: "Harusame" upposi 24. marraskuuta 1911 ajettuaan karille Matoyanlahdella Mien prefektuurissa, ja se poistettiin alusluettelosta 28. joulukuuta. Aluksen hylky romutettiin 1. elokuuta 1926.


title: Fanjunkarsin torppa

text: Fanjunkarsin torppa oli Siuntiossa sijainnut sotilastorppa, jossa Suomen kansalliskirjailija Aleksis Kivi asui vuosina 1864–1871 mamselli Charlotta Lönnqvistin luona. Kivi kirjoitti Fanjunkarsissa huomattavan osan tuotannostaan, mukaan lukien pääteoksensa "Seitsemän veljestä".


title: Fanjunkarsin torppa

text: Lönnqvist oli perinyt Sjundbyn kartanon mailla sijainneen torpan vanhemmiltaan, Jonas ja Maria Lönnqvistiltä. Asiakirjoissa torpan nimi oli Bruses, mutta sitä kutsuttiin Fanjunkarsiksi, sillä Jonas Lönnqvist oli ollut Ruotsin armeijassa lipunkantaja eli faanjunkkari (). Torppa sijaitsi nykyisen Siuntion kuntakeskuksen alueella Billskogintien ja Kuninkaantien risteyksessä. Rakennus oli torpaksi suuri, sadan neliömetrin kokoinen. Laajennusten jälkeen siihen kuului sali, keittiö, kaksi kamaria ja kaksi eteistä.


title: Fanjunkarsin torppa

text: Mamselli Lönnqvist kuoli vuonna 1891. Fanjunkarsin torppa toimi myöhemmin yksityisasuntona ja alakouluna. Vuonna 1934 se muutettiin Siuntion kotiseutumuseoksi ja Aleksis Kiven huone entisöitiin 1860-luvun asuun. Vuonna 1944 Fanjunkars jäi Neuvostoliitolle luovutetulle Porkkalan vuokra-alueelle. Poistuessaan suomalaiset jättivät oveen venäjänkielisen vetoomuksen, jossa toivottiin rakennusta pidettävän hyvässä kunnossa sen historiallisen arvon vuoksi. Jossain vaiheessa vuokra-aikana venäläiset kuitenkin purkivat sen kivijalkaa myöten, virallisen selityksen mukaan koska se oli näköesteenä rajavyöhykkeellä. Hirret kuljetettiin mahdollisesti Neuvostoliittoon tai käytettiin polttopuina.


title: Fanjunkarsin torppa

text: Vuonna 2002 Siuntion kunta, seurakunnat, kotiseutuyhdistys ja paikallinen Säästöpankkisäätiö perustivat yhdessä Pro Fanjunkars -säätiön, jonka tarkoituksena oli rakentaa alkuperäiselle paikalle näköiskopio puretusta torpasta. Hanke sai taloudellista tukea muun muassa Suomen Kulttuurirahastolta ja Svenska Kulturfondenilta sekä yksityisiltä lahjoittajilta. Uusi Fanjunkars rakennettiin talkootyönä vuosina 2003–2006 ja sen vihki pääministeri Matti Vanhanen Aleksis Kiven päivänä 10. lokakuuta 2006.


title: Murasame (1902)

text: Murasame () oli keisarillisen Japanin laivaston vuonna 1903 valmistunut Harusame-luokan torpedovenehävittäjä. Alus myytiin romutettavaksi 14. helmikuuta 1926.


title: Murasame (1902)

text: Alus tilattiin vuonna 1900 Yokosukan laivastontelakalta osana vuoden 1894 kymmenvuotisohjelmaa. Sen köli laskettiin 20. maaliskuuta 1902, ja alus laskettiin vesille saman vuoden lopulla 29. marraskuuta. Alus valmistui 7. heinäkuuta 1903.


title: Murasame (1902)


title: Murasame (1902)

text: "Murasame" luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922, ja alus poistettiin palveluksesta tasan vuotta myöhemmin. Se myytiin romutettavaksi 14. helmikuuta 1926.


title: Hayatori (1903)

text: Hayatori () oli keisarillisen Japanin laivaston vuonna 1903 valmistunut Harusame-luokan torpedovenehävittäjä. Alus upposi osuttuaan miinaan 3. syyskuuta 1904.


title: Hayatori (1903)

text: Alus tilattiin vuonna 1900 Yokosukan laivastontelakalta osana vuoden 1894 kymmenvuotisohjelmaa. Sen köli laskettiin 15. huhtikuuta 1902, ja alus laskettiin vesille 12. maaliskuuta 1903. Alus valmistui puolisen vuotta myöhemmin 24. elokuuta.


title: Hayatori (1903)

text: Alus palveli Venäjän–Japanin sodassa. Se osui miinaan 3. syyskuuta 1904 Port Arthurin edustalla. Alus poistettiin alusluettelosta 15. kesäkuuta 1905.


title: Asagiri (1903)

text: Asagiri () oli keisarillisen Japanin laivaston vuonna 1903 valmistunut Harusame-luokan torpedovenehävittäjä. Alus myytiin romutettavaksi 14. helmikuuta 1926.


title: Asagiri (1903)

text: Alus tilattiin vuonna 1900 Yokosukan laivastontelakalta osana vuoden 1894 kymmenvuotisohjelmaa. Sen köli laskettiin 15. huhtikuuta 1902, ja alus laskettiin vesille tasan vuotta myöhemmin 15. huhtikuuta 1903. Alus valmistui puolisen vuotta myöhemmin 18. syyskuuta.


title: Asagiri (1903)


title: Asagiri (1903)

text: "Asagiri" luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922, ja alus poistettiin palveluksesta tasan vuotta myöhemmin. Se myytiin romutettavaksi 14. helmikuuta 1926.


title: Mel & Kim

text: Mel & Kim oli 1980-luvun jälkipuoliskolla vaikuttanut brittiläinen dance pop-duo. Sen muodostivat Lontoosta kotoisin olleet jamaikalaistaustaiset sisarukset Melanie (11. heinäkuuta 1966 – 18. tammikuuta 1990) ja Kim (s. 28. elokuuta 1961) Appelby. Heidän tuottajanaan toimi maineikas Stock Aitken Waterman -kolmikko.


title: Mel & Kim

text: Mel & Kim julkaisi yhden albumin vuonna 1987. Sitä myytiin maailmanlaajuisesti yli kolme miljoonaa kappaletta ja levy ilmestyi vielä kaksi vuotta myöhemmin uudelleenmiksattuna. Kaksikon suurin hitti oli single "Respectable" joka nousi listaykköseksi muun muassa Britanniassa, Länsi-Saksassa ja Suomessa. Se ylsi ykkössijalle myös Yhdysvalloissa Billboardin kokoamalla dance-listalla.


title: Mel & Kim

text: Duo lopetti toimintansa Melin vakavan sairauden myötä. Paraganglioomasta kärsinyt Melanie Appelby menehtyi keuhkokuumeeseen tammikuussa 1990 vain 23-vuotiaana. Kim Appelby on jatkanut uraansa sisarensa kuoleman jälkeenkin.


title: Everybody Votes Channel

text: Everybody Votes Channel on Wii Menussa sijaitseva kanava, joka antaa käyttäjille mahdollisuuden äänestää yksinkertaisissa mielipidetiedusteluissa sekä vertailla mielipiteitä ystävien, perheiden tai muiden äänestäjien kesken ympäri maapalloa.


title: Everybody Votes Channel

text: "Everybody Votes Channel" tuli saataville 13. helmikuuta 2007. Sen julkaisu tuli yllätyksenä, koska Nintendo ei tehnyt mitään ilmoituksia koskien sitä, ennen kuin se oli ladattavissa. Se on tällä hetkellä vapaasti ladattavissa Wii Channelissä sijaitsevassa Wii Shop Channel-ostoskanavassa.


title: Port Authority Trans-Hudson

text: Port Authority Trans-Hudson eli PATH on pohjoisen New Jerseyn ja Manhattanin alueella toimiva metrojärjestelmä. Sitä operoi Port Authority of New York and New Jersey. Metron kokonaispituus on 22,2 kilometriä: tähän kuuluu neljä linjaa, joiden varrella on yhteensä 13 metroasemaa. Vuonna 2011 sillä oli keskimäärin noin 259 100 käyttäjää joka päivä. Nykyisin metro on auki ympäri vuorokauden, joskin osa linjoista pidetään yön hiljaisimpina tunteina suljettuina.


title: Port Authority Trans-Hudson

text: Port Authority Trans-Hudson avattiin 25. helmikuuta 1908. Järjestelmää liikennöi alkujaan Hudson and Manhattan Railroad -niminen yhtiö, joka rakennutti 1900-luvun alussa ensimmäiset rautatietunnelit Hudson-joen ali Manhattanin kohdalla. Yhtiön ajauduttua vararikkoon Port Authority -virasto otti linjat hallintaansa vuonna 1962.


title: Suolisolmu

text: Suolisolmu on paitsi synonyymi suolitukokselle, myös erillinen sairaus jolla viitataan useimmin eläinten, esimerkiksi hevosen tai koiran vatsalaukunkiertymään tai suolitukokseen.


title: Suolisolmu

text: Mahalaukunkiertymä on koirilla esiintyvä tila, jossa mahalaukku kiertyy itsensä ympäri. Mahalaukku sulkeutuu ja koira ei pysty ulostamaan tai oksentamaan. Oireina on mahan turpoaminen ja oksennusyritykset. Mahalaukunkiertymä on erittäin vakava tila ja vaatii aina eläinlääkärin hoitoa.


title: Suolisolmu

text: Yleisestikin suolisolmusta puhuttaessa tarkoitetaan hevosta. Ennusteena on lähes poikkeuksetta eläimen kuolema jonka diagnosoi eläinlääkäri. Suolisolmu-termiä ei käytetä puhuttaessa ihmisen suolitukoksesta.


title: Niilo Luukanen

text: Niilo Mauri Luukanen (8. helmikuuta 1898 Helsinki – 28. tammikuuta 1985 Helsinki) oli suomalainen juristi. Hän oli lainvalmistelukunnan jäsen 1939–1946, oikeusneuvos 1946–1949, Helsingin oikeuspormestari vuodesta 1957 ja työtuomioistuimen puheenjohtaja vuodesta 1958.


title: IsoCee

text: IsoCee on kauppa- ja viihdekeskus Kuopion torin läheisyydessä. Carlson-konsernin rakennuttaman kauppakeskuksen katuosoite on Ajurinkatu 16. Keskuksessa on muun muassa Finnkinon Scala-elokuvateatteri, kuntosali, Ravintola Os ja keilahalli. Keskuksen pinta-ala on noin 9 000 neliömetriä. Keskuksen design on moderni ja avoin. IsoCee avattiin perjantaina 17.5.2013.


title: IsoCee

text: Vuonna 2014 Carlson myi IsoCeen julkisen alan eläkerahoituslaitos Kevalle. Kauppahinnaksi on uutisoitu 18,8 miljoonaa euroa. Ostajalla oli ennestään omistuksessaan jo viereinen Kauppakeskus Minna.


title: IsoCee

text: IsoCee sijaitsee Kuopion ydinkeskustassa aivan torin ja keskustan muiden kauppakeskusten ja tavaratalojen lähellä. Matkaa IsostaCeestä Kuopion torille on noin 150 metriä.


title: Wii Shop Channel

text: Wii Shop Channel on Wiille suunnattu verkkokauppa, joka antaa käyttäjien ladata Virtual Console ja WiiWare-pelejä sekä uusia kanavia. Lataaminen voi kuitenkin vaatia Wii Pointsien lunastamista. Kanava julkaistiin Wii-konsolin kanssa 19. marraskuuta 2006. Saatavilla oleva ohjelmisto on tällä hetkellä organisoitu kolmeen osaan: Virtual Consoleen, WiiWareen, sekä Wii Channelsiin.


title: Wii Shop Channel

text: Syyskuussa 2017 Nintendo päätti sulkea Wii Shop Channelin 30. tammikuuta 2019.


title: Wii Shop Channel

text: Sen jälkeen käyttäjät voivat vielä uudelleenladata pelejä ja ilmaisia kanavia, mutta sekin loppuu jossain vaiheessa Nintendon mukaan.


title: Wii Shop Channel

text: Wii Pointsit ovat Wii Shop Channelin liiketoimiin käytettävää valuuttaa. Wii Pointseja voi saada joko lunastamalla vähittäismyymälöissä myytäviä Nintendo Points Card-kortteja tai suoraan Wii Shop Channelista käyttämällä Mastercardia tai Visan luottokorttia.


title: Wii Shop Channel

text: Vuonna 2008 Club Nintendo aloitti Euroopassa tarjoamaan Wii Pointseja vaihdossa "tähdille", joita on saatu rekisteröidyistä peleistä ja nettisivuilla olevista konsoleista.


title: Wii Shop Channel

text: Maaliskuussa 2018, Wii-pisteiden lisääminen poistettiin.


title: Wii Shop Channel

text: Käyttäjä voi vielä käyttää pisteitään peleihin.


title: Tanner Glass

text: Tanner Glass (s. 29. marraskuuta 1983 Regina, Saskatchewan, Kanada) on kanadalainen jääkiekkoilija, pelipaikaltaan vasen laitahyökkääjä. Hän edustaa NHL-seura New York Rangersia. Florida Panthers varasi Glassin 265. pelaajana .


title: Tanner Glass

text: Glass pelasi kauden 2001–2002 BCHL:n Penticton Panthersissa. Seuraavalla kaudella hän pelasi sekä Penticton Panthersissa että saman sarjan Nanaimo Clippersissä. Kaudeksi 2003–2004 Glass siirtyi NCAA:n Dartmouth Collegeen, jossa pelasi yhteensä neljä kautta. Toiseksi viimeisellä kaudellaan 2005–2006 hän oli joukkueen varakapteeni.


title: Tanner Glass

text: Glass pelasi kauden 2006–2007 aikana myös neljä ottelua hänet vuonna 2003 NHL:ään varanneen Florida Panthersin farmijoukkueessa AHL:n Rochester Americansissa. Kaudella 2007–2008 hän debytoi NHL:ssä 12. marraskuuta 2007 Carolina Hurricanesia vastaan. Ensimmäisen NHL-maalinsa Glass teki 22. tammikuuta 2008 Ottawa Senatorsia vastaan. Hän pelasi kauden aikana NHL:ssä 41 ottelua ja AHL:ssä 43 ottelua. Kaudella 2008–2009 Glass pelasi NHL:ssä vain kolme ottelua ja AHL:ssä 44 ottelua.


title: Tanner Glass

text: Kaudeksi 2009–2010 Glass siirtyi Vancouver Canucksiin, jossa pelasi myös kauden 2010–2011. Hän pääsi kummallakin kaudella pelaamaan myös pudotuspelejä. Kauden 2011–2012 Glass pelasi Winnipeg Jetsissä, josta siirtyi kaudeksi 2012–2013 Pittsburgh Penguinsiin. Pelattuaan Penguinsissa myös kauden 2013–2014 hän siirtyi New York Rangersiin.


title: Sikaianan kieli

text: Sikaianan kieli on austronesialainen kieli, jota puhutaan Sikaianan saarella. Kieltä puhuu 730 henkilöä.


Svenska lantbruksproducenternas centralförbund SLC rf () on suomalainen ruotsinkielinen maanviljelijöiden etujärjestö. Se on suomenkielisen Maa- ja metsätaloustuottajain keskusliiton (MTK) sisarjärjestö, joka toimii ruotsinkielisillä rannikkoalueilla.


title: Svenska lantbruksproducenternas centralförbund

text: SLC:llä on noin 13 000 jäsentä ja neljä alueellista liittoa: Österbottens svenska producentförbund (ÖSP), Nylands svenska producentförbund (NSP), Åbolands svenska lantbruksproducentförbund (ÅSP) ja Ålands producentförbund (ÅPF). Lisäksi siihen kuuluu kolme alueellista metsänomistajien liittoa. Keskusjärjestön tarkoitus on valvoa ruotsinkielisen maaseudun taloudellisia, sosiaalisia ja kulttuurisia etuja. Sillä on yhteinen Brysselin edustusto MTK:n ja Pellervo-Seuran kanssa. SLC julkaisee "Landsbygdens Folk" -lehteä.


text: Suomen ensimmäinen ruotsinkielinen maataloustuottajien järjestö Allmogeförbundet perustettiin vuonna 1925 Uudellamaalla. SLC:n perustivat edellämainitut neljä maakunnallista liittoa joulukuussa 1945.


title: Fernando Vázquez

text: Fernando Vázquez Pena (s. 24. lokakuuta 1954 O Pino, Espanja) on espanjalainen jalkapallovalmentaja.


title: Fernando Vázquez

text: Vázquez valmensi vuosien 1994–2004 aikana useita eri espanjalaisseuroja, joista suurin osa pelasi maan korkeimmalla sarjatasolla Primera Divisiónissa. Kauden 2004–2005 päätteeksi hänen toimiessaan Celta Vigon käskyttäjänä, joukkue nousi pääsarjaan ja jatkoi nousuaan myös kaudella 2005–2006 korkeimmalla sarjatasolla sijoittuen lopulta kuudenneksi, mikä oikeutti UEFA Cup -paikkaan.


title: Fernando Vázquez

text: Hänet erotettiin vigolaisseuran päävalmentajan paikalta 9. huhtikuuta 2007 paikallisvastustaja Deportivo La Coruñalle hävityn paikallistaiston jälkeen. Valmentaessaan vielä Celtaa, hän otti vastuulleen myös epävirallisen Galician jalkapallomaajoukkueen vetovastuun yhdessä pitkäaikaisen Deportivo-luotsi Arsenio Iglesiasin kanssa.


title: Fernando Vázquez

text: 11. helmikuuta 2013 Vázquez siirtyi Deportivo La Coruñan päävalmentajaksi, oltuaan lähes kuusi vuotta pois seuravalmennustehtävistä. Vázquez korvasi tehtävästä erotetun Domingos Paciêncian ja hänestä tuli näin jo joukkueen kauden kolmas päävalmentaja. Vázquezin johdolla Deportivo sijoittui Segunda Divisiónissa toiseksi ja nousi takaisin pääsarjatasolle. Kauden jälkeen Deportivo teki Vázquezin kanssa kaksivuotisen jatkosopimuksen. Hän sai kuitenkin yllättäen potkut heinäkuun alussa.


title: Ördög

text: Ördög on pakanallinen piru unkarilaisessa mytologiassa.


title: Ördög

text: Kristinuskossa Ördög samaistetaan piruun. Usein hänet kuvataan faunin kaltaisena hännäkkäänä, sarvekkaana ja pukinsorkkaisena olentona. Ördög liikkuu usein alamaailmassa tai helvetissä (pokol). Kun hän oleskelee ylämaailmassa hän esiintyy kettuna, tummana liekkinä tai perinteisenä unkarilaisena tummasilmäisenä paimenena.


title: Milano – San Remo 2013

text: Milano – San Remo 2013 oli järjestyksessään 104. maantiepyöräilyn Milano – San Remo -kilpailu. Se käytiin 298 kilometrin reitillä Milanosta San Remoon 17. maaliskuuta 2013. 46 kilometrin osuus Ovadasta Arenzanoon jätettiin kuitenkin ajamatta huonojen olosuhteiden vuoksi. Kilpailu kuului UCI World Touriin..


title: Milano – San Remo 2013

text: Gerald Ciolek voitti kilpailun oltuaan paras seitsemän ajajan loppukirissä ennen Peter Sagania ja Fabian Cancellaraa.


title: Milano – San Remo 2013

text: Kilpailussa olivat mukana seuraavat 25 joukkuetta:


title: Postilinja-auto

text: Postilinja-autot ovat eri puolilla maailmaa toimineita tai yhä toimivia postilaitosten bussilinjoja, jotka kuljettavat sekä matkustajia että postia tarkoitukseen aiemmin käytettyjen hevosvetoisten postivaunujen tapaan. Ajoneuvojen kori on jaettu matkustamoon ja tavaratilaan tarpeen mukaan. Tavaratila oli aiemmin yleensä bussikorin takaosassa omana katettuna osastonaan tai lyhyenä avolavana (ns. seka-auto). Nykyisissä postiautoissa tavaratila on muiden modernien bussien tavoin yleensä matkustamon alla.


title: Postilinja-auto

text: Suomessa postilinja-autot eli puhekielessä postiautot olivat Suomen Posti- ja lennätinlaitoksen linja-autoja, jotka kuljettivat matkustajia ja postirahtia vuodesta 1921 vuoteen 1999, jolloin toiminta myytiin Koiviston Auto Oy:lle. Vuosina 1991–1996 postiautotoiminta toimi tulosyksikkönä nimeltä Postilinjat ja eriytettiin sitten omaksi yhtiökseen nimellä Gold Line Oy, joka yhä on Koiviston Auto -konsernin Rovaniemellä toimivan tytäryhtiön nimi.


title: Postilinja-auto

text: Postilinja-autoliikenne aloitettiin ensimmäiseksi Rovaniemen ja Sodankylän välillä 1921. Ajoneuvona oli Benz Gaggenau -kuorma-auto, joka oli varustettu lavaa kiertävillä puupenkeillä ja sateelta suojaavalla kangaskatoksella eli ”sufletilla”. Samana vuonna linjaa päätettiin jatkaa Ivaloon. Joulukuussa 1921 aloitettiin postiautoliikenne Turun ja Mynämäen välillä ja seuraavana vuonna Oulun ja Taivalkosken välillä. Postilinja-autoliikenne kasvoi vuoteen 1939 saakka, jolloin linjoja oli yli 60.


title: Postilinja-auto

text: Postin autojen lisäksi myös yksityiset linja-autoyritykset kuljettivat 1920–1930-luvuilla postia omilla autoillaan, kunnes Posti- ja lennätinhallitus vaati nämäkin postireitit huolehdittavakseen. Päivittäinen postiliikenne ja valtion budjetista tuleva rahoitus antoi postiautoliikenteelle myös hyvän kilpailuaseman yksityisen bussiliikenteen rinnalla etenkin syrjäseutujen heikosti kannattavilla reiteillä.


title: Postilinja-auto

text: Vilkkaimmillaan postilinja-autoliikenne oli vuonna 1971, jolloin Posti- ja lennätinlaitos liikennöi yli 420 oranssinvärisellä autolla kaikkiaan 222 linjaa eri puolilla Suomea. Siitä alkoi reittien nopea väheneminen, kun postinkuljetukset siirtyivät lajittelukeskusjärjestelmään siirtymisen myötä 1970-luvun mittaan rekka-autojen tehtäväksi. Vuonna 1991 Postin linja-autoliikenne eriytettiin Postilinjat-nimiseksi tulosyksiköksi, joka viisi vuotta myöhemmin muutettiin Gold Line -nimiseksi yhtiöksi, joka erikoistui pitkiin pikavuorolinjoihin sekä matkailuun liittyviin tilausajoihin. Gold Line Oy myytiin vuonna 1999 Koiviston Autolle.


title: Postilinja-auto

text: Postibussit ovat erityisesti eurooppalainen ilmiö, mutta niitä toimii myös ainakin Ugandassa, Zimbabwessa ja Mosambikissa.


title: Postilinja-auto

text:
Britannian Royal Mail aloitti postilinja-autoliikenteen vuonna 1967 korvatakseen yksityisautoistumisen myötä väheneviä paikallisbussi- ja junalinjoja maaseudulla. Vuonna 2006 Royal Mail operoi pariasataa postibussilinjaa, monia vain kerran pari päivässä, mutta monet niistä olivat alueensa ainoita julkisen liikenteen palveluja. Eniten postibussiliikennettä on Yorkshiressä ja Skotlannin lounaisosissa.
Keväällä 2009 Royal Mail kuitenkin lopetti monia Skotlannin syrjäseutujen reittejä kannattamattomina, suuresta vastustuksesta huolimatta.


title: Postilinja-auto

text: Itävallassa moottorikäyttöinen postibussitoiminta alkoi 1907 ja korvasi hevosvetoiset postivaunut. Kun Itävallan posti yksityistettiin vuosituhannen vaihteessa, postibussiliikenne myytiin kansalliselle rautatieyhtiö ÖBB:lle vuonna 2003. Se yhdistettiin rautatieyhtiön bussiyksikköön, joka tunnettiin lyhenteellä KÖB.


title: Postilinja-auto

text: Nykyisin ÖBB-Postbus GmbH on Itävallan suurin bussiyhtiö, jolla on noin 4 000 työntekijää ja 2 100 bussia. Vuonna 2004 ÖBB-Postbus osti tšekkiläisen ČSAD Autobusy -yhtiön.


title: Postilinja-auto

text: Ruotsin postiautotoiminta tunnettiin nimellä Postens Diligenstrafik vuodesta 1923 vuoteen 1991, jolloin se fuusioitiin Swebus-yhtiöön. Nykyisin postibussitoimintaa hallinnoivat Ruotsin maakäräjäkunnat postilaitoksen puolesta. 1990-luvulta alkaneen kilpailun vapauttamisen myötä joitakin bussilinjoja ajavat yksityiset yhtiöt julkisen palveluvelvoitteen täyttämiseksi.


title: Postilinja-auto

text: Länsi-Saksassa Kraftpost-nimellä tunnettu postilinja-autoverkosto toimi vuoteen 1985 saakka, mutta vuonna 2013 postibussitoiminta aloitettiin uudelleen keskittyen pitkänmatkan linjoihin Saksan ja naapurimaidenkin suurkaupunkien välillä. Toimintaa operoi erillinen yhtiö Deutsche Post Mobility GmbH. Vastaavasti Itävallan ja Sveitsin postibussit liikennöivät myös Saksan puolelle.


title: Postilinja-auto

text: Sveitsin postilinja-autot tunnetaan saksaksi nimellä "Postauto", ranskaksi "Car postal" ja italiaksi "Autopostale". Kun 1900-luvun lopulla paketti- ja henkilöliikenteen kuljetustarpeet eriytyivät niin maantie- kuin rautatieliikenteessä, Sveitsin postiautoliikenne eriytettiin postilaitoksen itsenäiseksi tytäryhtiöksi. Se operoi lähes 900 bussireittiä lähes 2 200 auton kalustolla ja kuljettaa yli 140 miljoonaa matkustajaa vuosittain.


title: Postilinja-auto

text: Ensimmäiset postibussit Böömissä alkoivat kulkea Itävalta-Unkarin valtakaudella vuonna 1908. Ensimmäiset reitit kulkivat Pardubicesta Bohdanečiin (11 kilometrin matkaan kului runsas tunti) ja Holiceen. Vuonna 1914 postibussiliikenne Böömissä, Määrissä ja Slovakiassa käsitti jo 23 bussilinjaa, joita hoiti 33 postibussia ja 13 yksityisbussia.


title: Postilinja-auto

text:
Ensimmäisen maailmansodan aikana postibussitoiminta oli keskeytyneenä, mutta Tšekkoslovakian perustamisen jälkeen busseja oli vuonna 1926 käytössä 216 eri puolilla maata.
Vuonna 1927 myös maan rautatieyhtiö ČSD alkoi liikennöidä junien lisäksi busseilla, kunnes postin ja rautateiden bussitoiminta yhdistettiin 1933.


title: Mii Contest Channel

text: Mii Contest Channel (Pohjois-Amerikassa Check Mii Out Channel ja espanjankielisissä maissa Miirame) on Wiille julkaistu kanava, joka antaa pelaajien jakaa heidän digitaalisia avatareja, Mii-hahmoja, ja laittaa niitä suosittuihin kilpailuihin. Se julkaistiin maailmanlaajuisesti 11. marraskuuta 2007. Se on ilmaiseksi ladattavissa Wii Menussa olevasta Wii Shop Channel-kanavasta.


title: Rimminjärvi (Kuhmoinen, Myllykylä)

text: Rimminjärvi on Keski-Suomessa Kuhmoisissa sijaitseva järvi.


title: Rimminjärvi (Kuhmoinen, Myllykylä)

text: Järven pinta-ala on 4,4 hehtaaria ja se on 450 metriä pitkä ja 150 metriä leveä. Se sijaitsee seututie 325 ja Lummennen välissä ja se on Kukasjärven laskuojan Myllypuron läpivirtausjärvi, joka laskee Lummennen Rimminlahteen. Siinä ei ole kartan mukaan saaria. Järven rantaviivan pituus on 1,1 kilometriä ja sen rannat kuuluvat Myllykylän asukkaiden elinpiiriin.


title: Rimminjärvi (Kuhmoinen, Myllykylä)

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Vesijaon valuma-alueeseen (35.784) järvi kuuluu. Siihen laskee Myllypuron lisäksi pohjoisesta oja, jonka valuma-alueella sijaitsevat Mustajärven ja Katajajärvi, ja toinen metsämaan kuivatusoja kaakosta. Järven vedenpinnan korkeus on 114,1 metriä mpy, mikä on sama kuin Lummenneellä, johon Rimminjärvi laskee.


title: Rimminjärvi (Kuhmoinen, Myllykylä)

text: Kalmbergin kartastossa vuodelta 1855–1856 Myllypuron mutkassa sijaitsi Rimi niminen talo ja purossa oli yläjuoksulla vesimylly. Vuoden 1965 peruskartassa ei järven rannalle ollut rakennettu vapaa-ajan asuntoja. Järven pohjoisrantaan juohti uudelta ohikulkutieltä lyhyt tie. Seuraavassa vuoden 1985 kartassa laskuojan yli johti silta ja pohjoisrannalle oli rakennettu tie, jonka varressa sijaitsi ensimmäinen vapaa-ajan asunto.


title: Vacansoleil-DCM

text: Vacansoleil-DCM oli alankomaalainen UCI Pro -tason maantiepyöräilyn ammattilaistalli. Se perustettiin P3 Transfer-Batavus -tallin pohjalta kaudeksi 2009. Tallin pääsponsori oli leirintälomapalveluja tarjoava Vacansoleil. Tallin toiminta loppui kauden 2013 jälkeen.


title: Vacansoleil-DCM

text: Tallin pyöräilijöistä Thomas De Gendt sijoittui kolmanneksi Italian ympäriajossa 2012. Marco Marcato voitti samana vuonna Pariisi–Tours-klassikon.


title: Pietarin palatsit

text: Pietarin palatsit on kirja, jossa esitellään kaikki Pietarin kaupungin keskeisimmät palatsit, joihin lukeutuu myös joitain entisten aatelisten yksityisiä palatseja. Suurin osa esitellyistä palatseista on yleisölle avoimia, ja kirjaan on merkitty niiden aukioloaikoja. Kirjan on kirjoittanut Kaarina Kaurinkoski.


title: Pietarin palatsit

text: Teoksessa on yhdeksän lukua ja lopussa henkilöhakemisto.


title: SEA

text: SEA tai Sea voi tarkoittaa seuraavia: